Završen Green Economy Congress: "Verujemo da je budućnost ekonomije zelena" - GAJP\nDrugi Green Economy Congres ove godine održao se od 1. do 3. novembra sa ciljem povezivanja aktera i podrške tranziciji ka održivoj ekonomiji. Slogan ovogodišnje konferencije je bio „Shaping Synergies into a Circular Society“.\nKonferenciju je otvorila Žaklina Živković, predstavnica Grupe za analizu i kreiranje javnih politika predstavljajući program i koncept ovogodišnjeg Green Economy Congress. „Organizacioni tim je započeo ovaj projekat verujući da je ekonomija budućnosti zelena. Verujemo u budućnost gde je globalna potrošnja prirodnih resursa regulisana do tačke gde je sposobnost prirode za regeneraciju osigurana. Zalažemo se za održivu ekonomiju sa niskim emisijama ugljenika sa fokusom na dijalog, razmenu znanja i široku participaciju. Verujemo u male akcije koje donose ogromne promene „, rekla je Žaklina.\nPrvi panel na Kongresu bio je posvećen ulozi kreatora javnih politika i njihove implementacije u razvoju cirkularne ekonomije u EU i na nacionalnom nivou. Na njemu su učestvovali Slobodan Perović iz Ministarstva zaštite životne sredine RS, Antoine Avignon iz Delegacije EU u Srbiji, Jeoren Jansen, predstavnik holandskog grada Nijmegen – Zelene evropske prestonice za 2018 i Dušan Vasiljević, ekspert u oblasti ekologije.\nPrvi govornik bio je Slobodan Perović, pomoćnik ministra za zaštitu životne sredine Republike Srbije, koji je naveo da “zelena ekonomija pruža mnoge poslovne mogućnosti, ali da ih svakodnevno odbacujemo.” Perović je istakao da je puno posla pred nama, da postoji nekoliko strateških dokumenata koji se pripremaju za razvoj cirkularne ekonomije i da je glavna stvar koju treba da uradimo uspostavljanje i odgovorno upravljanje budžetom za zaštitu životne sredine .\n“Paket javnih politika za cirkularnu ekonomiju Evropske unije je ambiciozan i treba ga usvojiti na nacionalnom nivou, ali stvarna promjena počinje od vas”, kaže Antoine Avignon iz Delegacije EU u Srbiji. „Radim 10 godina u regionu Zapadnog Balkana, i vidim promenu. Postoji potreba za uspostavljanjem dijaloga između preduzetnika i kreatora politika, a Delegacija to podržava „, zaključio je Avignon.\nDušan Vasiljević iz kompanije Western Balkans Consulting Global smatra da donosioci odluka treba da kreiraju okvir u kome će se zelene ekonomije razvijati. „Potpuno se slažem sa činjenicom da kada govorimo o zelenoj ili cirkularnoj ekonomiji, ne govorimo samo o ekonomskom pitanju, već i socijalnom i kulturnom pitanju, i potrebno nam je vremena da ga sprovedemo u praksi. Ono što ne možemo učiniti jeste da nastavimo” business as usual” model, jer nije održiv „, rekao je gospodin Vasiljević.\nJeoren Jansen iz zelene prestonice Evrope za 2018. godinu, grad Nijmegen, izjavio je da moramo smanjiti količinu upotrebe “virgin” sirovina u proizvodnji. „Kompanije treba da učestvuju u ovom procesu, opštinske i lokalne vlasti moraju ih podržati finansijskim sredstvima i javnim politikama koje im idu u prilog.“\nNakon panela, Grigoris Chatzikostas, šef Odeljenja za razvoj poslovanja BioSense Instituta, na Green Economy Congress-u održao je predavanje pod nazivom: “Inovacije u kružnoj ekonomiji: zatvaranje petlje u agro-biznisu.” On je govorio o ulozi digitalne tehnologije za redefinisanje rasta, sa fokusom na pozitivne društvene prednosti kao što su cirkularna ekonomija, alternativnim proteini, IKT u poljoprivredi.\nInteresantan je bio i panel koji se bavio zelenim javnim politikama na lokalnom nivou i urbanom razvoju. Siniša Trkulja, iz Ministarstva građevinarstva, saobraćaja i infrastrukture Republike Srbije predstavio je Novu urbanu agendu i doprinos gradova održivom razvoju i zelenoj ekonomiji.\nLjudi treba da se okupe, da dele zajednička dobra i sarađuju kako bi razvili zelenu ekonomiju. To je moguće u gradovima, ocenio je Siniša Trkulja.\nProjekat je imao za cilj da osnaži mlade ljude u istočnoj Evropi da promišljaju alternative za preoblikovanje gradova kako bi bili zeleniji kao i obezbeđivanje veština mladima (zagovaranje i projektni menadžment) da bi mogli da sprovode svoje ideje za lokalni urbani aktivizam, rekla je Petković.\nNakon predstavljanja projekta ona se nadovezala i na relevantnost teme alternativne urbanizacije u kontekstu istočne Evrope i mladih, kao i o samim alternativama kao što su zajednička dobra.\nJan Luijten iz holandskog grada Nijmegen, evropske zelene prestonice u 2018. godini, predstavio je čime je ovaj grad zaslužio ovo priznanje, objasnio kako se stimuliše razvoj cirkularne ekonomije u zajednice i koje benefite su građani imali u tom procesu. Objasnio je i zašto je zelena ekonomija važna za razvoj celokupne lokalne zajednice, kao i šta sve lokalne samouprave mogu u okviru svojih nadležnosti da urade na polju održivog razvoja kako bi unapredili život svojih građana.\nAnna Larsson, stručnjakinja iz ReLoop Europe iz Švedske održala je predavanje „New Plastic Economy: EU Circular Economy Package“. “Plivamo u plastici i moramo hitno nešto da uradimo. Kada razmišljamo o različitim modelima, mora se imati u vidu ceo životni ciklus proizvoda, od proizvodnje do reciklaže i svih koraka između”, rekla je Anna Larsson.\nNa poslednjem panelu „Pametan i zeleni razvoj Srbije – da, to možemo“ članice mreže WISE SEE (mreža žena u održivoj energiji u Jugoistočnoj Evropi) razgovarale su o situaciji u Srbiji i na globalnom nivou u oblasti održivog razvoja. Panelu su moderirali Branislava Jovičić, urednica Balkan Green Energy News i rukovoditeljka projekta WISE SEE, a panelistkinje su bile Maja Turković, ekpertkinja za obnovljive izvore energije, Danijela Božanić, ekspertkinja za klimatske promene, Ankica Barbulov, ekspertkinja za energetsku efikasnost i Žaklina Živković, ekspertkinja za zelenu ekonomiju.\nDrugi dan Green Economy Congress otvorio je gospodin Paul Hickey iz Evropske investicione banke, koji je predstavio programe ove institucije u oblasti zelene ekonomije. Održani su i paneli o zelenim finansijama i ulozi aktivizma u razvoju zaštite životne sredine i zelene ekonomije. Kongres je zatvoren predstavljanjem start – up preduzeća iz Srbije na Gografskom fakultetu, Univerziteta u Beogradu.\nOrganizatori Green Economy Congress-a su udruženja “U mreži” i “Grupa za analizu i kreiranje javnih politika”, organizacije iz Republike Srbije koje od 2012. rade na umrežavanju, razvoju javne politike, podršci i zagovaranju primene principa održivog razvoja u svim sferama – za razvoj zelene ekonomije i lokalnog preduzetništva, zaštite životne sredine, klimatskih promena, ljudskih prava i rodne ravnopravnosti, medijskih prava i sloboda. Kongres je realizovan uz podršku Green European Foundation iz Brisela, Geografskog fakulteta Univerziteta u Beogradu, Međunarodne komore mladih, Centra za održivi razvoj Srbije, Ecotech Srbija, Circular Economy Club iz Londona i mnogih drugih pojedinaca i organizacija.


Nova Vlada Izraela odobrila marš nacionalista u Jerusalimu – Borba\nNova izraelska Vlada odobrila je danas spornu paradu izraelskih nacionalista kroz područja Jerusalima u kojima žive Palestinci oko Starog grada.\nHamas je pozvao Palestince da se “odupru maršu”.\nParada treba da bude održana sjutra u Istočnom Jerusalimu, gdje su počele tenzije koje su u maju pokrenule 11-dnevno granatiranje između Izraela i Palestinaca iz Pojasa Gaze.\nPalestinske grupe pozvale su na “dan bijesa” protiv marša u Jerusalimu, prenosi Rojters, navodeći da su njihova sjećanja na sukobe sa policijom kod džamije Al Aksa prošlog mjeseca, nakon kojih je izbilo nasilje, još sveža.\n“Ovo je provokacija prema našem narodu i agresija protiv našeg Jerusalima i naših svetih mjesta”, rekao je palestinski premijer Moahamad Štajeh.\nParada je odobrena nakon sastanka novog ministra za unutrašnju bezbjednost Omera Barleve sa šefovima policije i drugim bezbjednosnim zvaničnicima.\nBarleva je rekao da je policija dobro pripremljena i da su preduzete sve mjere da se održi javni red i mir.\nMarš kroz muslimansku četvrt Jerusalima prvobitno je trebalo da bude održan 10. juna, ali ga je policija zabranila u posljednjem trenutku, kada je Hamas ispalio rakete prema svetom gradu, a Izrael odgovorio vazdušnim napadima na Gazu.\nKrajnje su desničarske izraelske grupe optužile vladu da se predala Hamasu i odložile marš.\nHamas je upozorio da će, ako marš bude održan, to izazvati nove tenzije, a izraelski mediji javljaju da se vojska sprema za moguću eskalaciju.\nAgencije ocjenjuju da održavanje parade predsatavlja prvi izazov za novu Vladu Izraela koja je danas preuzela dužnost, nakon što je u nedjelju dobila povjerenje u parlamentu.


IslamBosna » Šest vojnika UAE poginulo u Libiji\nIslamBosna.ba- Ujedinjeni Arapski Emirati je danas objavio da je “šest vojnika poginulo u nesreći kada se vojno vozilo prevrnulo”, ali brojni izvještaji govore da su emiratski vojnici ubijeni u borbama u Libiji.\nEmiratska državna agencija je objavila obavijest emiratske vojske da je “šest hrabrih vojnika poginulo prilikom prevrtanja vojnog vozila tokom obavljanja patriotske obaveze na terenu.” Ministarstvo ne spominje mjesto niti vrijeme pogibije vojnika.\nS druge strane, bivši direktor el-Džezire Jasir Ebu Hilala je kazao da postoje informacije da su poginuli emiratski vojnici zapravo poginuli u bazi el-Džefta u Libiji, te postavlja pitanje: “Države koje poštuju svoje žitelje ponose se bojištem gdje su poginuli, ne stide se da se to spomenu, za čije interese je to bilo?”\nJedan od poginulih oficira je u Libiji od 2013. godine.\nUAE već godinama pokušava staviti pod kontrolu libijsku prijestolnicu Tripoli, a, uz pomoći Saudijske Arabije i Egipta, pokušale su izvršiti vojni puč i predati vlast penzionisanom generalu Halifi Hafteru.


Najava uvođenja dodatnih mehanizama u slučajevima zloupotrebe sporazuma o viznoj liberalizaciji ili migracija većih razmera\nU Briselu se razmišlja o uvođenju dodatnih mehanizama odbrane granica EU u slučajevima zloupotrebe sporazuma o viznoj liberalizaciji ili migracija većih razmera\nPosle nekoliko upozorenja, iz Evropske komisije je poručeno da do juna neće biti promena u viznoj liberalizaciji, ali da se situacija vrlo pažljivo prati. U Briselu se razmišlja o uvođenju dodatnih mehanizama odbrane granica EU u slučajevima zloupotrebe sporazuma o viznoj liberalizaciji ili migracija većih razmera, poručeno je danas iz kabineta evropske komesarke za unutrašnje poslove Sesilije Malstrom, u čijoj je nadležnosti i kontrola granica.\nZa sada ne postoji odluka o ukidanju bezviznog režima za građane Srbije, niti postoji rasprava da nešto tako odmah bude učinjeno, poruka je Brisela, a šef Delegacije EU u Srbiji Vensan Dežer je danas u Nišu rekao da će izveštaj o sprovođenju Sporazuma o viznoj liberalizaciji biti završen do 9. juna i da će biti dostavljen zemljama članicama EU:\nVideli smo da postoje zloupotrebe u sprovođenju vizne liberalizacije i onoga što zovemo lažni azilanti. Sada pokušavamo da vidimo zašto dolazi do ove zloupotrebe i pojave lažnih azilanata i koje mere da preduzmemo da sprečimo ovu pojavu.\nPremijer Poljske Donald Tusk, koji je danas posetio Beograd, smatra da je u samoj Evropi atmosfera prema azilantima i migrantima danas mnogo nepovoljnija nego u prošlosti:\nVrlo je važno da Srbija pokaže svim skeptičnim krugovima da čini apsolutno sve kako se problem azilanata ne bi širio.\nSa druge strane Beograd najavljuje da će preduzete sve neophodne kratkoročne i dugoročne mere kako bi se otklonila opasnost suspenzije bezviznog režima. Premijer Mirko Cvetković je rekao da posebna vladina komisija radi na rešavanju tog problema kroz dva kanala – prvi je gonjenje onih koji su prekršili zakonske propise i izdavali dokumenta bez provere, a takođe, po rečima Cvetkovića, treba nastavi na informisanju javnosti kako bi se shvatilo da je problem lažnih azilanata problem svih građana:\nTaj problem jeste osetljiv zato što tangira ljudska prava – vi kad nekome oduzmete pasoš onda može da se postavi pitanje zašto ste ga oduzeli. A sa druge strane on može da se, kao što ste videli, zloupotrebljava i u tom kontekstu ta radna grupa razmatra različite opcije.\nŠef diplomatije Vuk Jeremić je rekao da su na jučerašnjem sastanku potpredsedniska Vlade Božidara Đelića, ministara unutrašnjih i spoljnih poslova i direktorke Vladine kancelarije za evrointegracije dogovorene konkretne mere za rešavanje ovog problema:\nU narednih nekoliko dana i nedelja krenućemo sa primenom tih mera. Svako će raditi svoj deo posla. To je do sada najozbiljnije upozorenje do sada i tako ćemo ga i shvatiti. I u smislu kratkoročnih mera koje je potrebno učiniti, i u smislu dugoročnih mera koje se odnose na socijalno uključivanje etničkih manjina i popravljanje opštih uslova života u Srbiji.\nA lider LDP-a Čedomir Jovanović je upozorio da je pogrešna politika i ponašanje države i njenih zvaničnika, koji Evropu najčešće predstavljaju kao utočište od egzistencijalnih i ekonomskih problema jedan od razloga povećanog broja azilanata iz Srbije.


Funkerman sprema specijalni retro set za reprizu nove godine - ATA Stars\nHome/Vesti - ostalo/Muzika/Funkerman sprema specijalni retro set za reprizu nove godine\nSlavna holandska di-džej zvezda i producent Funkerman nastupiće u utorak 1. januara, na splavu Kolos (Bulevar vojvode Bojovića bb). Te večeri, na sceni će mu se pridružiti Vandal Steve iz organizacije Vandalism, kao i domaći producentski i di-džej house dvojac Wise D & Kobe.\nArdie van Beek, poznatiji kao Funkerman rezident je najvećih svetskih festivala i klubova. Neposredno pred dolazak u našu prestonicu poručuje: „Obožavam Beograd! Očekujem da se moji fanovi pojave na Kolosu u party raspoloženju. Spremam retro set, sa dosta oldschool klasika i velikih hitova, za taj poseban dan! Započnimo 2019. godinu u stilu.“\nPovezana vest: Christina Aguilera rodila devojčicu\nU karijeri dugoj dve decenije pozicionirao se kao jedan od vodećih svetskih di-džejeva. Stoji iza hitova kao što su “Speed Up”, “The Creeps“, “3 Minutes To Explain“, “New Life“ i “Falling in Love“, a svojim klupskim večerima Flamingo Nights osvojio je publiku širom sveta. Sredinom devedesetih bio je jedan od pionira talasa house muzike, a sa kolegom Fedde Le Grand-om i producentom Raf-om Jansen-om već 15 godina vodi izdavačku kuću Flamingo Recordings, takođe je osnivač lejbla Can You Feel It Records.\nOvaj di-džej i producent odrastao je slušajući pionire američkog hip hop-a, da bi se preorjentisao na classic soul, disco i funk, a potom se postepeno počeo uvlačiti u house zvuk. Uvek je bio sklon istraživanju, produciranju i puštanju nove i uzbudljive muzike. U misiji da obiđe najaktuelnije gradove sveta, Funkerman je nastupao širom planete, od Severne i Južne Amerike, Kanade, Australije, Britanije, Ibice, Rusije, Koreje, Kazahstana, Islanda, Skandinavije i mnogih evropskih zemalja.\nPovezana vest: Metalika oduševila publiku na Ušću\nPovezana vest: NOVI VIDEO SPOT IZ MINACORD-a, Sonja Radojković ft. Željko Joksimović Balkanska saga\nFunkerman video ID najava www.youtube.com/watch?v=9JaPOsXZRZY\nBy ATA Stars Redakcija|2018-12-30T00:15:09+01:00decembar 28th, 2018|Muzika|0 Comments


predsednik Putin pobedio na izborima Glas javnosti, 05.03.2012.\nMOSKVA - Premijer Rusije Vladimir Putin pobedio je na nedeljnim predsedničkim izborima u prvom krugu, saopštio je šef Centralne izborne komisije Vladimir Čurov. Prema obrađenih 99,55 odsto glasova, Putin je osvojio 63,7 odsto glasova. Dodaj novi komentar\nPutin protiv četvorice rivala u trci za predsednika\nMOSKVA - Na predsedničkim izborima u Rusiji koji se održavaju u nedelju 4. marta takmičiće se pet kandidata, ali se favoritom smatra premijer Vladimir Putin, koji je na toj funkciji već bio u dva mandata od 2000. do 2008. godine.\nElezović: Na proleće biramo i predsednika? Glas javnosti, 29.02.2012.\nNOVI SAD - Predsednik Pokrajinskog odbora DS u Vojvodini i član Predsedništva DS Dušan Elezović najavio je mogućnost da i predsednički izbori budu održani na proleće.\nNovi predsednik Nemačke biće Joakim Gauk\nBERLIN - Novi predsednik Nemačke biće bivši istočnonemački disident i borac za ljudska prava Joakim Gauk, saopštila je nemačka kancelarka Angela Merkel posle celodnevnih konsultacija u Dodaj novi komentar\nSarkozi se opet kandiduje za predsednika Glas javnosti, 16.02.2012.\nPARIZ - Francuski predsednik Nikola Sarkozi zvanično je najavio da se kandiduje za ponovni izbor, pri čemu je preostalo nešto manje od deset nedelja do predsedničkih izbora.\nZAGREB - Aktuelni i bivši predsednik Hrvatske Ivo Josipović i Stjepan Mesić otvoreno su se sukobili zbog neslaganja oko toga treba li bivši predsednik države da ima kabinet koji se finansira iz državnog budžeta.\nPevač krenuo u predsedničku kampanju Glas javnosti, 26.01.2012.\nDAKAR - Senegalski pevač i jedan od najpopularnijih afričkih muzičara Jusu Ndur, koji je odustao je od muzičke karijere kako bi se posvetio politici, podneo je kandidaturu za predstojeće predsedničke izbore.\nJusu Ndur u trci za predsednika Senegala\nDAKAR - Svetski poznati senegalski pevač Jusu Ndur najavio je da će se kandidovati za predsednika Senegala na izborima u februaru.\nKandidat Kukuriku koalicije Boris Šprem predsednik Sabora\nZAGREB - Poslanik Socijaldemokratske partije i kandidat vladajuće Kukuriku koalicije Boris Šprem je na konstitutivnoj sednici Hrvatskog sabora izabran za predsednika ove najviše zakonodavne institucije.


EU: Potvrda proširenja ka Z. Balkanu, uz neophodnost jačanja vladavine prava | Građanke za ustavne promjene\nEU: Potvrda proširenja ka Z. Balkanu, uz neophodnost jačanja vladavine prava\nGradjankeZaUstavnePromjene / 3 Decembra, 2020\nSavet Evropske unije (EU) će u decembru ponovo potvrditi svoju posvećenost proširenju evropske porodice, za koje se smatra da ostaje ključna politika evropskog bloka, međutim od zemalja na Zapadnom Balkanu se traži da se dodatno angažuju u ključnim reformama, pogotovo onima koje su vezane za vladavinu prava.\nOvo stoji u nacrtu zaključaka koji će ministri EU usvojiti na sastanku 8. decembra.\n“Proširenje i dalje predstavlja strateško ulaganje u mir, demokratiju, prosperitet, sigurnost i stabilnost u Evropi. Savet EU ponavlja da je prihvatanje i zalaganje za osnovne evropske vrednosti i evropsku perspektivu čvrst strateški izbor, od suštinskog značaja za sve partnere koji teže članstvu u EU”, stoji u nacrtu zaključaka u koji je Radio Slobodna Evropa (RSE) imao uvid.\n“U skladu sa ovim, Savet i dalje očekuje da partneri preuzmu vođstvo i u potpunosti se posvete evropskim vrednostima i demonstriraju svoju političku volju energičnim sprovođenjem neophodnih reformi u interesu svog naroda”, navodi se u nacrtu.\nU dokumentu se podvlači da je potrebno nastaviti sa poštenim i rigoroznim uslovljavanjem i principom sopstvenih zasluga, i u tom kontekstu se naglašava važnost obezbeđivanja da EU može da održi i produbi sopstveni razvoj, uključujući kapacitet za integraciju novih članica.\nMinistri opštih poslova EU će upozoriti zemlje regiona da je hitno potrebno da se usresrede na temeljne reforme kako bi se otklonili brojni trajni strukturni nedostaci u oblastima vladavine prava, osnovnih prava, jačanja demokratskih institucija i reforme javne uprave, kao i u odnosu na ekonomske kriterijume.\n“Čvrsti i održivi rezultati sprovođenja reformi i konkretni i opipljivi rezultati u ovim ključnim oblastima i dalje su od suštinskog značaja, posebno za određivanje ukupnog tempa pristupnih pregovora”, upozoriće ministri putem zaključaka koje će usvojiti na sastanku.\nOčekuje se da Savet opštih poslova podvuče da je vladavina prava jedan od glavnih izazova u zemljama regiona, “često u korelaciji sa nedostatkom političke volje, kontinuiranim elementima ‘zarobljenih država’ i nedostacima u sudskoj nezavisnosti, institucionalnom otporu i u borbi protiv korupcije i organizovanog kriminala, kao i sve teže okruženje za civilno društvo”.\nMinistri će poručiti da sva ova pitanja treba da imaju najveći prioritet.\nUz poruku da dobrosusedski odnosi i regionalna saradnja ostaju bitni elementi procesa proširenja, ministri EU će pozdraviti postignuti napredak i ponoviće značaj inkluzivne regionalne saradnje, posebno realizacije zajedničkog regionalnog tržišta Zapadnog Balkana.\nOčekuje se da Savet EU pozove na dalje napore u prevazilaženju nasleđa prošlosti i podsticanju pomirenja, zasnovanog na klimi tolerancije, inkluzivnosti i poverenja, uz snažno učešće civilnog društva.\nU nacrtu zaključaka se poručuje da je neophodno rešiti sva otvorena pitanja, uključujući bilateralne granične sporove, kao i pitanja sukcesije i preostale slučajeve nestalih osoba.\nMinistri EU će, kako se očekuje, ponoviti važnost ispunjenja pravde prema žrtvama ratnih zločina, i podvući neophodnost saradnje i pune podrške, kako radu Međunarodnog rezidualnog mehanizma za krivične sudove, tako i Specijalnih veća sa sedištem u Hagu.\n“Savet podvlači da u EU nema mesta za zapaljivu retoriku ili veličanje ratnih zločinaca, ni sa jedne strane. Izjave i radnje koje negativno utiču na dobrosusedske odnose i mirno rešavanje sporova moraju se izbegavati”, upozoriće ministri EU.\nCrna Gora da ispuni prelazna merila iz poglavlja 23 i 24\nEU će upozoriti Crnu Goru da mora dodatno da se angažuje u ispunjavanju prelaznih merila iz poglavlja 23 i 24 ako želi da napreduje u pristupnim pregovorima, odnosno u zatvaranju otvorenih poglavlja.\n“Savet ponavlja da celokupan sistem vladavine prava mora da donese opipljive rezultate i ojačane i održive rezultate. Napredak u ovim poglavljima je, kako je utvrđeno u Pregovaračkom okviru, od suštinskog značaja i nastaviće da određuje ukupni tempo pristupnih pregovora”, stoji u nacrtu zaključaka.\nMinistri će, kako se navodi u dokumentu, upozoriti Crnu Goru da će tek kada se ispune navedeni kriterijumi EU biti u mogućnosti da postavi zahteve vladavine prava kao merila za zatvaranje, koja će Crna Gora morati da ispuni pre zatvaranja ovih poglavlja.\nSavet EU će snažno podstaći Crnu Goru da pokaže jasnu političku volju i uloži značajne dodatne napore, posebno u kritičnim oblastima slobode izražavanja i medija i borbe protiv korupcije, i da poboljša postupanje u slučajevima organizovanog kriminala.\nTakođe će podvući neophodnost da se Crna Gora pozabavi zabrinutostima zbog političkog mešanja i nedostatka imenovanja u ključnim nezavisnim institucijama i pravosuđu, bez poništavanja ranijih dostignuća u pravosudnoj reformi.\nTakođe se očekuje da se obnovi poziv da Crna Gora garantuje sigurnu i povoljnu klimu za slobodu izražavanja i nezavisnost medija, uključujući jačanje napora da se istraga i rešavanje slučajeva napada na novinare postavi kao prioritet.\n“Osiguranje nezavisnih javnih emitera i uspostavljanje efikasnog samoregulatornog mehanizma koji pokriva sva medijska tela je presudno. Dalje, ohrabruje se Crna Gora da ojača nezavisnost institucija, posebno pravosuđa, i nastavi rad na reformi javne uprave i jačanju administrativnih kapaciteta”, poručiće ministri EU putem usvojenih zaključaka.\nOsvrćući se na izbore koji su održani 30. avgusta 2020, i nakon formiranja nove vlade, Savet EU će naglasiti da očekuje da Crna Gora odlučno nastavi svojim pristupnim putem i preduzme hitne reforme koje je identifikovala EU.\nNapredak Srbije zavisi od dijaloga sa Kosovom\nMinistri EU će upozoriti Srbiju da će napredak zemlje u pristupnim pregovorima zavisiti od stanja u vladavini prava i dijaloga o normalizaciji odnosa sa Kosovom.\n“Savet sa žaljenjem primećuje da napredak u vladavini zakona nije bio tako brz i efikasan kao što se očekuje od zemlje koja pregovara. Savet podstiče Srbiju da pokaže političku volju i značajno ubrza svoje reformske napore i da donese konkretne i opipljive rezultate u ovom, kao i u drugim osnovnim oblastima”, soji u nacrtu zaključaka.\nOčekuje se da ministri EU upozore Srbiju da se usresredi na ispunjavanje privremenih merila za poglavlja 23 i 24, uključujući primenu revidiranih akcionih planova za ova poglavlja orijentisana na konkretne rezultate.\nSa druge strane, ministri će izneti da se od Srbije očekuje da se uključi u dijalog sa Kosovom, u dobroj nameri i u duhu kompromisa kako bi postigao sveobuhvatan pravno obavezujući sporazum u skladu sa međunarodnim pravom i tekovinama EU.\n“Ovaj sporazum treba da se pozabavi svim preostalim pitanjima i da doprinese regionalnoj stabilnosti. Ovo je ključno kako bi Srbija i Kosovo mogli da napreduju na svojim evropskim putevima. Savet ponavlja snažno očekivanje da će se svi prošli sporazumi poštovati i primenjivati”, navodi se u nacrta zaključaka.\nSavet EU smatra da nezavisnost i ukupna efikasnost pravosuđa, uključujući i ustavnu reformu i efikasno sprovođenje reformi u ovoj oblasti “i dalje zahtevaju posebnu pažnju”.\nOd zemlje će se tražiti da postigne opipljive i održive rezultate u istragama, krivičnom gonjenju i pravosnažnim presudama, posebno u pogledu borbe protiv organizovanog kriminala i pranja novca, te da pojača napore u borbi protiv korupcije.\nPosebnu zabrinust, ministri EU će prema nacrtu izraziti jer na terenu nije postignut napredak u poboljšanju ukupnog okruženja za slobodu izražavanja.\n“Savet ponavlja svoj poziv Srbiji da garantuje sigurnu klimu pogodnu za nesmetanu slobodu izražavanja i nezavisnost medija po hitnom postupku, uključujući i pojačavanje napora na istraživanju slučajeva pretnji, zastrašivanja i nasilja nad novinarima”, poručuje se putem zaključaka.\nOsvrćući se na izbore u Srbiji održane 21. juna, i na činjenicu da je, kako se kaže, izbor građana bio “ograničen”, u nacrtu zaključaka se ocenjuje da je od presudnog značaja da se srpske vlasti suoče sa dugotrajnim izbornim nedostacima putem transparentnog i inkluzivnog dijaloga sa političkim strankama i drugim relevantnim zainteresovanim stranama uoči sledećih izbora.\nSavet EU nastavlja da podvlači značaj domaćeg postupanja u slučajevima ratnih zločina i pune saradnje sa Međunarodnim rezidualnim mehanizmom za krivične sudove, uključujući i potpuno prihvatanje i sprovođenje njegovih presuda i odluka, po hitnom postupku.\n“Svako veličanje ratnih zločinaca mora biti sprečeno”, poručiće ministri EU.\nOgraničen napredak, ali i novi zamah u BiH\nKako se navodi u nacrtu zaključaka, ministri će primiti k znanju ograničeni napredak u reformama u Bosni i Hercegovini , ali i novi zamah i korake koji su preduzeti poslednjih meseci, uključujući usvajanje zakonodavnih amandmana za lokalne izbore u Mostaru, revidiranu Nacionalnu strategiju za ratne zločine, Strateški okvir za Reformu javne uprave na svim nivoima vlasti, kao i pripreme za održavanje Parlamentarnog odbora za stabilizaciju i pridruživanje.\n“Savet ministara ponavlja da je važno da se BiH usredotoči na rešavanje svih 14 ključnih prioriteta utvrđenih u prijavi za članstvo u EU, što je Savet odobrilo 2019. godine. Samo provođenjem reformi, Bosna i Hercegovina će napredovati prema EU”, navodi se u dokumentu.\nPovodom lokalnih izbora u BiH 15. novembra, ministri će pozdraviti to što će se izbori održati prvi put od 2008. godine i u gradu Mostaru, 20. decembra 2020.\nSavet će pozivati sve političke aktere da se suzdrže od provokativne i retorike podele tokom izbornog perioda.\nKao što je spomenuto u zvaničnom izveštaju Komisije, politički lideri BiH su 17. juna 2020. postigli i sporazum o daljoj izbornoj reformi.\nMinistri pozivaju na proces izborne reforme, kroz istinski dijalog i u skladu s evropskim standardima, koji bi eliminisali sve oblike nejednakosti i diskriminacije u izbornom procesu.\nS tim u vezi, Savet naglašava da se ne smeju preduzimati nikakvi zakonodavni ili politički koraci koji bi sprovođenje presude Sejdić-Finci i srodnih presuda Evropskog suda za ljudska prava doveli u pitanje.\nBudući da će ministarski sastanak biti održan u formatu video-konferencije, zbog izolacije evropskog kontinenta u cilju suzbijanja pandemije COVID-19, ovi zaključci će biti usvojeni takozvanom pisanom procedurom.\nTekst i fotografija preuzeti sa: http://www.slobodnaevropa.org/\n3 Decembra, 2020 in Vijesti.\nJens Woelk: Status quo je iluzija\nIntervju sa dr. Nurko Pobrić: Etno-političke elite uvijek nađu modus da građanske zahtjeve skrenu na etničke podjele\n← Zdravstvena zaštita za (sve) žene\nPromocija Inicijative u Mostaru →


RTCG - Radio Televizija Crne Gore - Nacionalni javni servis :: Politika :: Snaženjem nezavisnosti pravosuđa do bolje borbe protiv korupcije\n18. 11. 2021. 14:24 >> 14:26 0\nPEJČINOVIĆ BURIĆ - KRIVOKAPIĆ\nSamo odlučnim djelovanjem bezbjednosnih struktura i snaženjem nezavisnosti pravosuđa slučajevi korupcije i organizovanog kriminala mogu do kraja biti procesuirani.\nTo je ocijenjeno na sastanku generalne sekretarke Savjeta Evrope Marije Pejčinović Burić i premijera Zdravka Krivokapića danas u Strazburu.\nKako je saopšteno iz Vlade, na sastanku je ocijenjeno da Crna Gora i Savjet Evrope dijele iste prioritete u oblasti ljudskih prava, demokratije i vladavine prava, te da na planu očuvanja ovih vrijednosti ostaju pouzdani partneri.\n"Svi napori ka ovim ciljevima, a uz svesrdnu podršku Savjeta Evrope doprinose jačanju demokratskih procesa i institucija te sprovođenju obaveza od strane Crne Gore - kako onih koje proizilaze iz članstva u Savjetu Evrope, tako i u pogledu napretka na putu ka članstvu u Evropskoj uniji, što je naš strateški cilj", kazao je premijer.\nKako je saopšteno iz Vlade, generalna sekretarka Savjeta Evrope Marija Pejčinović Burić je iskazala zadovoljstvo zbog susreta sa delegacijom Crne Gore koju predvodi predsjednik Vlade Zdravko Krivokapić i izrazila očekivanje da će "Vlada Crne Gore nastaviti konstruktivnu saradnju sa brojnim ekspertskim tijelima Saveta Evrope u cilju pružanja doprinosa ostvarivanju osnovnih cljeva".\nGeneralna sekretarka je, kako se dodaje u saopštenju, izrazila zadovoljstvo zbog namjere Vlade Crne Gore da pristupi potpisivanju Protokola 16 uz Evropsku konvenciju o ljudskih pravima, čime će se ojačati dijalog između nacionalnih sudova i Evropskog suda za ljudska prava.\n"Sagovornici su se složili da će protokol doprinijeti jačanju autoriteta nacionalnih sudova, učvršćivanju povjerenja građana u iste, poboljšanju kvaliteta njihovih odluka, a samim tim i jačanju vladavine prava. Takođe je akcentovan i značaj postignutih rezultata u borbi protiv organizovanog kriminala, uz saglasnost da se samo odlučnim djelovanjem bezbjednosnih struktura i snaženjem nezavisnosti pravosuđa slučajevi korupcije i organizovanog kriminala mogu do kraja biti procesuirani", navodi se u saopštenju.\nKrivokapić je, kako se dodaje, ukazao da je sloboda medija, sloboda izražavanja i zaštita novinara stub demokratskog društva, te upoznao generalnu sekretarku sa planiranim izmjenama krivičnog zakonodavstva.\n"Pejčinović Burić je dodala da mehanizmi pomoći Savjeta Evrope stoje na raspolaganju Crnoj Gori, da ohrabruje pokretanje konstruktivnog dijaloga u parlamentu, te istakla važnost sinhronizovanog djelovanja sve tri grane vlasti. U tom kontekstu, sagovornici su izrazili očekivanje da će Crna Gora, na tragu čvrste političke volje da svi slučajevi napada na novinare uskoro dobiju epilog, iskazati dosljednost evropskoj praksi i normama u ovoj oblasti", saopšteno je iz Vlade.\nPrije susreta sa generalnom sekretarkom Savjeta Evrope, Krivokapić se upisao u Zlatnu knjigu Savjeta Evrope.\nOn je, između ostalog, napisao: "U prethodne 72 godine, Evropa ne bi bila ono što je danas bez predvorja njenog ujedinjenja – Savjeta Evrope. Zato mi čini čast i zadovoljstvo jer sam u svojstvu premijera Crne Gore, u posjeti organizaciji koja je neizmjerno doprinijela afirmaciji najvećih evropskih ideala".\nSavjet Evrope Zdravko Krivokapić Marija Pejčinović Burić


Na osnovu Memoranduma o saradnji u okviru projekta University and gender mainstreaming (UNIGEM) koji je potpisan dana 06.10.2021. godine između Univerziteta u Sarajevu i Transkulturne psihosocijalne obrazovne fondacije (TPO) na 44. redovnoj sjednici Senata Univerziteta u Sarajevu održanoj dana 22.12.2021. godine usvojen je Gender akcioni plan (GAP) odnosno Plan rodne ravnopravnosti za period 2022 – 2023 godine na Univerzitetu u Sarajevu.\nGender akcioni plan (GAP) – Akcioni plan za rodnu ravnopravnost na Univerzitetu u Sarajevu izrađen je u skladu sa strateškim nacionalnim i međunarodnim dokumentima iz oblasti ravnopravnosti spolova, te sadrži mjere koje će doprinijeti afirmaciji rodne ravnopravnosti s ciljem prevencije i borbe protiv rodno zasnovanog nasilja, diskriminacije i seksualnog uznemiravanja kao i obezbjeđivanja integriteta i kvaliteta u visokom obrazovanju.\nAkcioni plan za rodnu ravnopravnost Univerziteta u Sarajevu će, kroz konkretne aktivnosti, doprinijeti unapređenju rodne ravnopravnosti na Univerzitetu u Sarajevu u četiri primarne oblasti:\nNastavno-naučno i vannastavno osoblje Univerziteta u Sarajevu ima osnažene kapacitete za promovisanje rodne ravnopravnosti u radu Univerziteta u Sarajevu kroz kreiranje programa obuka i provođenje edukacija.\nIntegrisani principi rodne ravnopravnosti kroz rad sa studentima/cama Univerziteta u Sarajevu.\nUnaprijeđena rodna ravnopravnost u naučno-umjetničkom radu i produkciji Univerziteta u Sarajevu.\nDetaljan sadržar Gender akcionog plana dostupan je na zvaničnoj stranici Internacionalnog Univerziteta u Travniku putem linka:


Zbog hapšenja Orića: Boračke organizacije za sutra najavile proteste\nKoordinacija temeljnih boračkih organizacija sutra u 14 sati organizuju mirne proteste u svim gradovima Federacije Bosne i Hercegovine, povodom hapšenja ratnog komandanta odbrane Srebrenice Nasera Orića, piše Anadolu Agency (AA).\nIz Koordinacije koju čine Savez dobitnika najvećih ratnih priznanja Federacije BiH, Organizacija porodica šehida i poginulih boraca, Savez ratnih vojnih invalida i Savez boraca Federacije BiH uz podršku Koordinacije bošnjačkih nevladinih organizacija ističu kako na ovaj način iskazuju svoje nezadovoljstvo “dvoličnom politikom međunarodne zajednice i Evropske unije prema Bosni i Hercegovini”.\nTvrde kako ih dešavanja pred 20. godišnjicu genocida u Srebrenici “stanje aparthejda, nacionalne i vjerske diskriminacije na dijelu teritorije Bosne i Hercegovine, progonjenja i hapšenja istaknutih građana Bosne i Hercegovine u zemlji i širom Evrope, negiranje i relativiziranje zločina genocida, blokade i zastoji političkih procesa – prisiljavaju na drugačiji pristup u nastavku borbe za slobodnu i demokratsku, održivu i prosperitetnu državu Bosnu i Hercegovinu.”\nProtesti će sutra biti održani i u Sarajevu s početkom u 14 sati ispred zgrade Parlamenta BiH.\nKako je istaknuto, koordinacija temeljnih boračkih organizacija zahtjeva da “Bosna i Hercegovina prekine sve diplomatske i političke veze sa Srbijom i iz Beograda povuče svog ambasadora.”\nPodsjećamo, Orić je jučer u poslijepodnevnim satima uhapšen u švicarskom Bernu.


ZAKERBERG sa suprugom nadmašio Bila Gejtsa, a vrednost akcija Fejsbuka procenjuje se na 63 milijarde dolara! - Informer\nZAKERBERG sa suprugom nadmašio Bila Gejtsa, a vrednost akcija Fejsbuka procenjuje se na 63 milijarde dolara!\nFilantropska inicijativa osnivača Fejsbuka Marka Zakerberga i njegove supruge Prisile Čen, fond pod imenom "The Chan Zuckerberg Initiative", nadmašiće ukupnu vrednost 10 najvećih američkih humanitarnih fondova\nB92.net/informer.rs 12. 07. 2017. 07:27\nZakerberg je obećao da će donirati 99 odsto svojih akcija Fejsbuka, čija se trenutna vrednost procenjuje na 63 milijarde dolara, navodi sajt Recode.\nDruga najfinansiranija humanitarna organizacija je fondacija osnivača Majkrosofta "Bill & Melinda Gates Foundation", zadužbina koja je 2015. godine imala vrednost od 40 milijardi dolara.\nZakerberg je, iako veoma uključen u rad fondacije, izvršni direktor Fejsbuka, što mu je celodnevni posao, pa je Prisila Čen "de fakto" izvršna direktorka fondacije.\nU svojoj 32. godini ona je jedna od najmlađih ljudi na čelu jedna tako velike, ambiciozne i dobro finansirane filantropske organizacije.\nCilj osnivanja fondacije je, kako se navodi, "unapređivanje ljudskog potencijala i promovisanje jednakih mogućnosti, a fokus njenog rada je na unapređivanju obrazovnja, medicine, kao i krivično-pravnog sisitema.\n(FOTO) POŽELELI JOJ...\nOTKRIVAMO TAJNU USPEŠNOG...\nZNA ZAŠTO ŽIVI: Od kada se...\nRODA OPET U NJIIHOVOM DOMU!...\n(VIDEO) HIT INTERVJU! Ovako je...\n(VIDEO) HOĆEMO I MI! Mark...


Adobe konačno ulazi u ‘stock’ igru\nAdobe Stock je direktno integrisan sa Creative Cloud aplikacijama, tako da je korišćenje novog servisa moguće iz aplikacija Photoshop, InDesign, Premier Pro i After Effects. Ovo ujedno obeležava i ulazak američke kompanije u svet stock fotografija, budući da je pre nešto više od 6 meseci kupila marketplace stock fotografija Fotolia koji će i dalje nastaviti da funkcioniše nezavisno od Adobe-a, ali i čija je baza poslužila za izgradnju novog servisa.\nSa 40 miliona fotografija, Adobe Stock svakako ima štošta da ponudi, a kako kažu iz kompanije, servis bi uskoro trebao da se fokusira i na video sadržaj – što će biti od posebnog značaja za sve montažere i ljude iz video industrije, koji će direktno iz Premier-a ili After Effects-a moći da traže onaj sadržaj koji se najbolje uklapa uz njihovu kreaciju.\nNovi servis je trenutno dostupan u 36 zemalja i na 13 jezika. Kako je za TechCrunch izjavio direktor marketinga Creative Cloud-a, Skot Moris, oko 85% korisnika stock fotografija dana upotrebljava proizvode koji nose ime Adobe, te je ulazak u ovu sferu bio sledeći logičan potez.\nIntegracija sa Adobe aplikacijama ujedno i benefit\nSvakako najveći benefit koji integracija sa popularnim aplikacijama donosi jeste lansiranje Adobe Stock opcije direktno iz programa. Bilo da radite u Photoshop-u ili nekom od drugih servisa, stock fotografije sada su dostupne direktno iz programa. Dovoljno je da se prevuče željena fotografija u layer u kome trenutno radite, a ukoliko ste zadovoljni sa izborom, možete izabrati opciju da se ukine vodeni žig i tako licencirate željenu fotografiju.\nPrimer integracije Adobe Stock sa Photoshop-om (Izvor: Adobe)\nKada su cene u pitanju, Adobe Stock počinje sa $9.99 za pojedinačnu fotografiju. Korisnici Creative Cloud-a dobijaju popust na paket od deset fotografija mesečno, koji počinje od $29.99/mesečno. Tu je i plan od $199.99/mesečno za one kojima treba do 750 fotografija svakog meseca, dok iz kompanije kažu da će se sve neiskorišćene fotografije prenositi u sledeći mesec – i tako do godinu dana.\nAdobe nije zaboravio ni tvorce sadržaja, te su iz ove kompanije najavili da će uskoro predstaviti i mogućnost podnošenja sadržaja, uz poseban partnerski program koji će od fotografa prvo zahtevati da preda svoj portfolio na uvid – slično kao iStock i Stocksy. Kada su isplate u pitanju, Adobe kaže da će čitava stvar najverovatnije funkcionisati po modelu udela, tako da će kreativci i fotografi dobijati 33% zarade od svake prodate fotografije.


Zamena stare vozačke dozvole za novu (kartičnu)\nNadležne organizacione jedinice Ministarstva unutrašnjih poslova, odnosno policijske uprave na čijem području lice kome se dozvola izdaje ima prebivalište.\nElektronska usluga „Zamena stare vozačke dozvole za novu (kartičnu)“ namenjena je građanima koji nisu zamenili staru vozačku dozvolu. Ova usluga treba da omogući da građani ne dolaze dva puta u policijsku stanicu da bi izvršili zamenu vozačke dozvole, već da putem Interneta, a preko Portala eUprava, elektronski podnesu zahtev i da istim putem u svako doba vide u kom je statusu njihov zahtev. Na kraju procesa, kada nova vozačka dozvola bude izrađena, građanin će preko Portala eUprava dobiti informaciju da se njegova vozačka dozvola nalazi u Policijskoj stanici prema mestu prebivališta. To znači da tek po dobijanju ove informacije građanin može da dođe u policijsku stanicu prema mestu prebivališta i preuzme novu vozačku dozvolu.\nVeoma je važno da nakon predaje zahteva na Portalu eUprava građanin prati promene koje se dešavaju u okviru njegovog korisničkog profila. To znači da statusi u kojoj fazi se nalazi dokument (vozačka dozvola) su vidljivi u korisničkom profilu.\nPored svega navedenog, veoma važna informacija je da ova elektronska usluga zahteva plaćanje određenih taksi, naknada i troškova. Plaćenje je omogućeno isključivo kroz objedinjenu naplatu taksi, što znači da u postupku predaje zehteva kroz ovu elektronsku uslugu će biti izgenerisana jednistvena uplatnica čije plaćanje građanin može da izvrši na svim šalterima banaka, ili korištnjem elektronskog bankarstva. Tek nakon što uplata bude evdentirana kao validna od strane Uprave za trezor Ministarstva finansija, zahtev se prosleđuje MUP-u na obradu.\nPotrebno je da koristite isključivo "Internet Explorer" Browser verzije 8,9,10 ili 11\nMorate imati instaliranu "JAVU" na vašem računaru jer se na portalu za iščitavanje lične karte sa čipom koristi "JAVA" aplet i u "Java Control Panel" tab "Security" i u "Exception Site List" ubacite:\nTakođe morate imati instaliran odgovarajući "Middleware za ličnu kartu Republike Srbije" u zavisnosti od datuma izdavanja lične karte sa čipom za iščitavanje lične karte.\nLink za preuzimanje "Middleware za ličnu kartu Republike Srbije"\nTakođe, ovu elektronsku uslugu ne mogu da koriste vozači koji pored stare vozačke dozvole imaju i vozačku dozvolu izdatu od strane druge države.\nZa korišćenje ove elektronske usluge neophodno je da posedujete čitač kartičnih dokumenata!\nU Vašem korisničkom profilu imaćete informacije neophodne za objedinjenu naplatu taksi, naknada i troškova koje je neophodno prethodno platiti da bi zahtev bio prosleđen Ministarstvu unutrašnjih poslova na obradu.\nNakon izvršenog plaćanja i verfikacije uplate od strane Uprave za trezor, zahtev će biti prosleđen Ministarstvu unutrašnjih poslova na obradu!\nNakon dobijene informacije u okviru korisničkog profila na Portalu da je zahtev obrađen, građanin dobija informaciju da može preuzeti vozačku dozvolu u policijskoj stanici prema mestu prebivališta. Prilikom preuzimanja građanin je dužan da dođe lično u policijsku stanicu i da sa sobom ponese ličnu kartu i staru vozačku dozvolu.\nIzvršavanje ove usluge je dostupno sa��o korisnicima koji imaju kreiran korisnički nalog. Kliknite na dugme da biste izvršili uslugu.


Vreme 1119 - Formiranje vlade, cetvrta nedelja: Za srecu je potrebno troje plus jedan\nPosle sastanka u Krunskoj 69, Tadić i Dačić su kazali da su dogovoreni "program i principi". Nisu mogli da objave da imaju parlamentarnu većinu. Tadić je rekao da će se "ko je treći ili četvrti partner" znati vrlo brzo\nOd kalkulacije da li će se Tadić i Dačić dogovoriti u epizodi "biti ili ne biti za Mlađana Dinkića" ili je to samo novi Dačićev manevar posle puta u Moskvu, za razumevanje ambijenta u kome se pregovara o vladi mnogo zanimljivijom čini se prepiska Dragana Đilasa i Mirka Cvetkovića, o smanjenju akciza na gorivo za gradski saobraćaj u Beogradu. Jer se iz nje da naslutiti kako bi se sutra, bude li Tadićeve vlade, zamenik DS-a "dopisivao" sa svojim predsednikom stranke na gradonačelnik – premijer platformi. Ukratko, Dragan Đilas je (tehničkog) premijera Cvetkovića pismeno obavestio da će Gradsko saobraćajno preduzeće "Beograd" morati da podigne cene prevoza za više od 20 odsto, ukoliko ne budu smanjene akcize za gorivo koje kupuje GSP. U pismu je zamolio odlazećeg premijera i ministra finansija da "sagleda" da li postoji zakonska mogućnost da se takav zahtev Beograda usvoji, jer je grad u "nemogućoj poziciji": dinar pada, cene rastu, pa će grad, ukoliko ne postoji mogućnost smanjenja akciza goriva za GSP, biti prinuđen da poveća cene prevoza građana.\nU prevodu, novi Đilasov mandat izgleda počinje nepopularnim merama, što ne voli ni on, a naravno ni Beograđani, pa je rešio da pokuca na vrata odlazeće vlade. Cvetković mu je ljubazno odgovorio da prema propisima ne postoji takva mogućnost da se pojedinim korisnicima goriva umanje akcize, ali i da se – propisi mogu menjati. Kao kad se od komšije traže pare na zajam, a on slegne ramenima "šteta, sad nemam, ali da si me juče pozvao..." i Cvetković je rekao Đilasu da tehnička vlada "nema mandat da se o tome izjašnjava". Pa neka pita – ne piše ali se nameće kao logični zaključak – novog premijera, koji, evo, samo što nije...\nNa stranu unutarstranačko ogovaranje kako je Tadić strašno ljut što je izgubio izbore u Beogradu, te da će mu premijerska funkcija omogućiti da "disciplinuje" koga već bude trebalo i u stranci i u Beogradu, pitanje je koliko će u novim okolnostima i "dubokim rezovima" koji se od novog premijera očekuju, Tadić moći da ima sluha za, recimo, beogradski budžet. Jer bi, koliko sutra i grad Niš mogao da traži isto. Gradonačelnik Đilas je svestan svega toga, pa na vreme upozorava da će sve nepopularne mere koje bude primoran da sprovodi u gradu, gledati da stranački podeli s novim premijerom. Drugačije ga muke čekaju ako mandatar bude iz neke druge stranke.\nTako, fine zaplete iz Krunske 69 moći ćemo da gledamo na državnom nivou, bude li Tadićeve vlade. A nje, evo ni u četvrtoj nedelji od završetka drugog kruga predsedničkih izbora – nema. Kažu, nije to strašno, mesec dana gore-dole, bolje polako do vlade nego brzo na nove izbore, uostalom, ima, po zakonu, vremena do kraja avgusta.\nNIJE VOTKA RAKIJA: Ipak, mediji su proteklih nedelja naveliko spekulisali o ministarstvima koja će dobiti novi koalicioni drugovi okupljeni oko Tadića, Dačića i Čede Jovanovića. Pričalo se da su Dačiću uz izvesna proširenja ostala sva ista ministarstva i da će se on držati kadrovskih rešenja koja je imao u prošloj vladi (zato što su mu se postojeća, po izbornom rezultatu sudeći, pokazala kao dobitna kombinacija), da će Tadić s demokratama preuzeti ekonomiju, isto bez većih kadrovskih izmena, a da će Čedomiru Jovanoviću biti ostavljene evrointegracije i životna sredina sa jednim potpredsedničkim mestom. Deo medijskih spinovanja su bile i priče kako samo takva, skoro neizmenjena vlada može Srbiju da sačuva od bankrota i potpunog sunovrata, ali i ona druga da bi Tadić trebalo da malo promeša karte u kadrovskim rešenjima misli li da spašava i stranku i sebe i na kraju – Srbiju. Čini se da predizborna, ali i unutarstranačka DS kampanja – nije završena. Međutim, sve te glasine da je Tadićeva vlada gotovo formirana, da je ministarski kabinet definisan a fotelje već podeljene i da se sada pregovara o javnim preduzećima, upravnim odborima i medijima, za trenutak je prekinuo Ivica Dačić. Na dan inauguracije novog predsednika, a posle zvaničnih konsultacija Ivice Dačića, Jovana Krkobabića i Dragana Markovića Palme sa Nikolićem, šef koalicije SPS-PUPS-JS novinarima reče da nova vlada sa DS-om ne bi trebalo da zavisi od LDP-a i da bi Ujedinjeni regioni Srbije Mlađana Dinkića trebalo da budu deo nove vladajuće koalicije (ponedeljak, 11. jun). Jer, ne bi Dačić voleo da nova vlada i što je važnije državna politika prema Kosovu i Republici Srpskoj zavise od volje LDP-a, o čemu je on i ranije govorio i s vremena na vreme, kad mu je to bilo zgodno, upozoravao Tadića. Nisu Dačića utešile ni Tadićeve reči da je od Jovanovića dobio "uveravanja da svojim političkim delovanjem i mišljenjem ni na koji način ne dovodi u pitanje integritet RS". Čak i ako Tadić "uveri" Dačića u to, Dačić sigurno neće propustiti priliku da od "smekšavanja" stavova LDP-a napravi predstavu i sebi pripiše zasluge za to.\nZato je Dačić odlučio da prekine "medijske pritiske" na koaliciju oko socijalista da samo sa LDP-om prihvati skupštinsku većinu od 126 poslanika za formiranje vlade. Spekulacije da su ga u Moskvi ubeđivali da s naprednjacima pravi vladu, nije do kraja demantovao. U svom stilu je odbrusio da nikom nije smetalo kada su ga "prošli put zvali predstavnici zapadnih sila da podrži Tadića": "A sada, ako neko u Rusiji podržava da ja budem premijer u vladi s Nikolićem, to je nekome problem." Zajedno sa spekulacijama o koaliciji naprednjaka i socijalista mogu se čuti i one kako Dačić za takvu kombinaciju "nema stomak". Jer, kako tvrde sagovornici "Vremena" bliski konceptu nove-stare vlade, vidi Dačić i sam, da Nikoliću nije lako. Napadaju ga sa svih strana. Iznutra i po regionu. Brisel i Vašington čestitaju, podržavaju, spora nema, evropski komesar Štefan File bio je na inauguraciji bitnija persona od Nikolića. Ali, u koaliciji s naprednjacima Dačić bi imao dva nezgodna problema. Prvo, proevropski reformisani SPS bi doveo u pitanje, posle četiri godine vrednog rada na novom izgledu stranke, braneći se od optužbi, već zapete ko puška, drugosrbijanske elite da je to konačni "povratak u devedesete" s okupanom i presvučenom crveno-crnom koalicijom starih znanaca. Drugo, s demokratama na vlasti, Dačić bi mogao da nastavi da "raste" i da na sledećim izborima, ponovo se premetnuvši u opoziciju i očistivši se od odgovornosti za vladine greške kao i ovog puta, pređe toliko željenih 20 odsto. S naprednjacima, međutim, mogao bi da ga "pojede mrak" budući da je biračko telo naprednjaka i socijalista – vrlo blisko. Dačić, dalje, i možda mnogo važnije u ovom trenutku, ne bi mogao da se izmakne od odgovornosti kao što to može i mogao je sa demokratama. Jer bi, dakako, bio premijer.\nPonovio je šef socijalista novinarima da je teško napraviti dogovor sa SNS, jer bi to podrazumevalo podršku DSS-a koji ima negativan stav o ulasku Srbije u EU, ali je rekao i ovo: "Na nas se sada vrši ogroman pritisak. Pa šta hoćete, da napravimo vladu bilo sa kim?! Svaki dan bez vlade košta, ali bi još više koštali dani s lošom vladom. Odgovornost je na DS i SNS. Neka naprave većinu ili nek mi daju mandat da je ja napravim." Sutradan je Slavica Đukić Dejanović pre sastanka DS-a i koalicije SPS-PUPS-JS (utorak, 12. jun) izjavila da bi Dačić, kao pre svega pragmatični političar, isto postupio i da je samo Dinkić pozvan da formira vladu sa DS-om i SPS-om, jer treba formirati takvu vladu, sa takvom većinom da niko tu nema "ucenjivački kapacitet". Međutim, Dačić se nekoliko sati pre sastanka sa demokratama ozbiljno uzjogunio. Rekao je novinarima da više ne postoji priča da "podrškom Borisu Tadiću podržavate proevropsku vladu" jer je i Tomislav Nikolić prihvatljiv za EU i međunarodnu zajednicu: "Nije više ovde pitanje ko je za Evropu, ko nije. Ja sam u odnosu na Tadića i Nikolića veći nacionalista, a i Tadić i Nikolić su evrofanatici." Da li je samo sebi dizao cenu pred razgovor s demokratama, ili se opet pobojao velike koalicije ukoliko ne uspe da dogovori većinu s Tadićem, ko bi ga znao, vešt je on pregovarač, ali delovalo je da ga je ozbiljno potresla činjenica što je Tomislava Nikolića zvala državna sekretarka SAD Hilari Klinton, a Štefan File mu došao na inauguraciju. Zato je rekao da "ispada da se pamte samo oni koji obavljaju visoke funkcije", te da bi mu se zbog toga možda isplatilo da bude "premijer u drugoj kombinaciji". Ako propadnu razgovori s demokratama, ponovio je, okrenuće se pregovorima s naprednjacima, a ukoliko i to propadne, postoji mogućnost da DS i SNS formiraju vladu ili nam se osmehuju novi izbori.\nVLADA OD SITNEŽA: Važno je ovde spomenuti da su rukovodstva DS-a i URS-a na dan Nikolićeve inauguracije organizovala "neformalni sastanak" i to samo vikend posle ozbiljnog varničenja između Dinkića i DS-a. Istini za volju, Tadić nije prisustvovao razgovoru, pa se sa Dinkićem našao zamenik Đilas. Ništa se novo posle tog sastanka nije moglo čuti sem opštih mesta kako su teme svih URS-ovih sastanaka sa proevropskim strankama "programski ciljevi nove vlade". Ništa od žuči koju je pre neki dan izlio Dinkić na Tadića i DS zbog pisanja "Kurira" o njegovoj ulozi u prodaji Mobtela i navodnoj pokrenutoj istrazi protiv njega posle čega je zlurada čaršija Dinkića odmah kandidovala za "srpskog Sanadera". URS-ovci su, posle Dinkića i Đilasa, za medije progovorili i o uslovima pod kojima bi Dinkić sklopio savez sa Tadićem. Prvi je da – prestane otimanje i kupovina poslanika, drugi – da se objasni medijska hajka na Dinkića.\nOvaj prvi, otimanje i kupovina poslanika, odnosi se na prošlonedeljne spekulacije po kojima je Tadić dobio podršku Maje Gojković i njena dva poslanika u Skupštini. Zahvaljujući činjenici da sada poslanici raspolažu mandatima priča se da je naveliko krenula trgovina. Po jednoj od računica, Tadić i Dačić (67 + 44) mogu da naprave većinu od 126 poslanika i sa, recimo, četiri poslanika SPO-a (iz koalicije Preokret), dva poslanika Maje Gojković (Narodna stranka koja je na izbore izašla u koaliciji URS) i devet poslanika nacionalnih manjina. Kakve posledice su ovakve spekulacije napravile u unutarkoalicionim odnosima govori i zanimljiv detalj sa inauguracije Tomislava Nikolića na kojoj su se, kako očevici tvrde, Čeda Jovanović i Vuk Drašković neprijatno hladno pozdravili. U kakvim su odnosima Dinkić i Maja Gojković, predsednica Narodne stranke dovoljno je pokazala izjavom da je "prosto prirodno" da njena stranka raspolaže sa svoja dva mandata "samostalno".\nTakva vlada, skrpljena od sitneža koji se ukrcavao u koalicije ne bi li na njima preplivao do rajske obale svetog cenzusa ulivala bi mnogo manje sigurnosti građanima nego trozuba vlada sačinjena od tri predizborne koalicije. Jer, teško da će vlada koja iza sebe nema respektabilnu nego nategnutu većinu moći građanima da objasni, i da je oni ozbiljno shvate, da će jedno vreme morati da žive mnogo gore nego do sada, da bi se za pet ili više godina ponadali boljitku.\nAMBASADORSKE PRIČE: Zato onaj scenario, blizak kako se pričalo zapadnim silama, po kojem bi trebalo sačiniti veliku koaliciju između dve najveće grupacije okupljene oko DS-a i SNS-a nije – bez rezona. Drugi zapadni scenario pak, koji se navodno pravi u stranim ambasadama u Beogradu, jeste onaj po kojem u vladu mora da uđe LDP. Da li je, po takvom "zapadnom scenariju" Briselu i Vašingtonu pomalo dozlogrdilo da imaju samo jednog sagovornika u Srbiji – Borisa Tadića? Oni se, kao što su više puta i Volfram Mas i Meri Vorlik odgovarali novinarima, nadaju vladi koja će nastaviti evropske integracije Srbije i pregovore sa Prištinom. Jer, kako je i na inauguraciji Tomislava Nikolića rekao Štefan File, "EU ohrabruje Srbiju da nastavi reforme na putu ka EU", ali ključni prioritet na tom putu biće "vidljiv i održiv napredak u odnosima s Kosovom". Lako je zaključiti, što i potvrđuju rekla-kazala ambasadorske priče, da na političkoj sceni Srbije za zapad, sem DSS-a, nema neprihvatljivih koalicionih partnera za novu vladu. Koštunica je, kako se priča, posle nereda 2008. kad su paljene ambasade po Beogradu, skinut s liste svih srpskih "garanta mira i stabilnosti na Balkanu". Jedino bi, kažu, njegov ulazak u vladu uznemirio međunarodnu zajednicu. A naprednjaci su se potrudili da umire zapad izjavljujući da se neformalni pregovori vode sa koalicijom oko SPS-a i sa URS-om, ali ne i sa DSS. Dosadašnji nastupi Nikolića ne uznemiravaju "velike", oni gledaju samo krupni plan, a ne i detalje, šta je rekao o Srebrenici, a šta o Vukovaru. Bilo je važno šta je rekao Fileu, a tu se dobro pokazao. File je, naime, posle razgovora sa Nikolićem rekao i da su među poznatim uslovima za početak pregovora Srbije sa EU i oni koji se odnose na paralelne institucije na severu Kosova. A Nikolić je, na pitanje novinara da li je u razgovorima bilo reči o tome da je Kosovo uslov za dalji napredak Srbije ka EU, "šumadijski vispreno" a naizgled naivno rekao: "Nisam čuo taj uslov od Filea, da sam čuo, ja bih vam rekao."\nNa dan kada se zaključuje ovaj broj "Vremena" posle razgovora DS-ove i SPS-ove koalicije i dalje se ništa ne zna. Novinarima nije bilo dozvoljeno da postavljaju pitanja. Posle sastanka u Krunskoj 69, Tadić i Dačić su kazali da su dogovoreni "program i principi". Nisu mogli da objave da imaju parlamentarnu većinu. Tadić je rekao da će se "ko je treći ili četvrti partner" znati vrlo brzo.\nNije Milorad Dodik sam sebe u Srbiji promovisao u politički važnu činjenicu. Nego su ga političari u Srbiji, svako za svoj račun i iz svog političkog interesa, pretvorili u značajnu figuru u Srbiji. Najpre je bio rado viđen gost Vojislava Koštunice i Borisa Tadića. Postao je potom Tadićev prijatelj, redovni gost predizbornih Tadićevih kampanja, i pre četiri godine i sada. Dodik je, rečju, bio idealan mamac za pecanje glasova po Srbiji, posebno onog dela srpskog biračkog tela koje odnos Beograda i Banjaluke drži na najvišem mestu prioriteta državne politike. Međutim, i Čedomir Jovanović svojim već čuvenim duelom sa Dodikom u organizaciji Tanjuga, činio je zapravo to isto – ribario je. On je oštrim napadom na Dodika i potezanjem priče o Republici Srpskoj kao genocidnoj tvorevini s jedne strane hvatao glasove onih koji Srpsku nazivaju "šumskom", a s druge ojačavao podršku inostranog faktora i to onog koji smatra da BiH svoju jalovost u pokušaju uspostavljanja funkcionalne države duguje aspiracijama Beograda. Ni Dodik tu nije bez koristi. I on u Banjaluci ima opoziciju, među Srbima, pa nije naodmet s vremena na vreme podsetiti da uživa podršku najuticajnijih političkih činilaca u Srbiji. Ukratko, svako je u tom metežu bunario za svoj račun.\nSada, međutim, otkako je Dodik neprimereno mestu na kojem se nalazi (predsednik Republike Srpske u BiH), počeo da "kroji" vladu u Srbiji, čini se da je budućim partnerima u novoj vladi, ako takve bude – neprijatno. Tadiću što mu se prekodrinski drug meša u vladu, Čedi Jovanoviću što sad Tadić mora da prenosi Dačiću Jovanovićeva "uveravanja" kako on "ni svojim delovanjem ni mišljenjem ne dovodi u pitanje integritet Republike Srpske". Dačiću izgleda, poslovično, nimalo nije neprijatno. On takođe koristeći Dodikovo mešanje u novu vladu u Srbiji i to da li je Čedomir Jovanović prihvatljiv ili ne i pod kojim uslovima u novoj vladi, kao i izjavama da je veći nacionalista od evrofanatika Tadića i Nikolića, radi isto – učvršćuje svoje biračko telo.


OTVOREN KNJIŽEVNI KONKURS ZA NEOBJAVLJENE PRIČE, PESME, ESEJE: „Ulaznica 2019” – Zrenjanin\nOTVOREN KNJIŽEVNI KONKURS ZA NEOBJAVLJENE PRIČE, PESME, ESEJE: „Ulaznica 2019”\nZainteresovani za učešće na konkursu „Ulaznica“ za ovu godinu mogu poslati svoje radove do ponedeljka, 16. septembra, na adresu: Gradska narodna biblioteka „Žarko Zrenjanin”, Trg slobode 2, 23000 Zrenjanin, Srbija, sa naznakom: za Konkurs Ulaznica 2019, saopštili su organizatori.\nPravo učešća imaju svi autori/ke koji pišu na BHSC jeziku (bosansko-srpsko-hrvatskom-crnogoroskom).\nRadovi se ne mogu slati putem imejla, obaveštavaju organizatori. Tekst se smatra objavljenim ukoliko se nalazi u knjizi, časopisu i/ili na internetu pre objavljivanja saopštenja žirija Književnog konkursa „Ulaznica 2019”.\nOtkucani ili odštampani radovi potpisuju se šifrom, a rešenje šifre sa ličnim podacima, adresom, brojem telefona i imejl adresom autora/ke šalje se u posebnoj zatvorenoj koverti koji se prilaže uz radove.\n– Moguće je poslati najviše do 5 pesama, 3 priče i 3 eseja, s tim da je otvorena mogućnost konkurisanja u sve tri kategorije. Dužina pojedinačne priče ili eseja ne može da prelazi 10.000 slovnih mesta, uključujući i razmake. Rukopisi se šalju u tri primerka i ne vraćaju se.\nOdluku o nagradama koje se sastoje od novčanog iznosa, diplome i objavljivanja u posebnom broju časopisa „Ulaznica” doneće žiri koji će imenovati redakcija časopisa – navodi se u saopštenju.\nProglašenje dobitnika i uručenje nagrada obaviće se na završnoj svečanosti u Gradskoj narodnoj biblioteci „Žarko Zrenjanin“, u Zrenjaninu, u petak, 13. decembra, u 19 časova. Tom prilikom biće promovisan broj „Ulaznice” u kojem će biti objavljeni nagrađeni i pohvaljeni radovi.\nViše obaveštenja može se dobiti na telefon +38123566210 ili na imejl adresu: zrulaznica@gmail.com\nRASPISAN ELEKTRONSKI KNJIŽEVNI KONKURS: „Ulaznica 2020”\n← DOBRE VESTI SA POLJOPRIVREDNE MANIFESTACIJE U KUMANU\nStiže nova mladost – čuvajmo je →


Jake bezbednosne mere za samit u Rimu\n► Jake bezbednosne mere za samit u Rimu\nBezbednosne mere tokom samita povodom 60. godišnjice osnivanja Evropske ekonomske zajednice u Rimu biće tri puta jače nego što je uobičajeno za taj tip događaja, ne samo zbog pretnje terorističkih napada već i zbog rizika da planirana okupljanja pristalica i protivnika EU izmaknu kontroli.\nKada je reč o javnom transportu, opština je najavila da ne želi "ništa da rizikuje" pa je predvidela reorganizaciju saobraćaja izmenom trasa. Predviđeno je i zatvaranje metro stanica i smanjenje broja linija.\nŠpanija stavila veto na deklaraciju samita EU-Zapadni Balkan zbog Kosova\nŠpanija je stavila veto na predlog teksta zajedničke deklaracije čije usvajanje je planirano tokom Samita EU-Zapadni Balkan u Sofiji, navodi španski list "Pais".\nVladimir Gligorov: SAD i Rusija\nPolagane su nade, na mnogim stranama, da će doći do odmrzavanja rusko-američkih odnosa sa izborom Donalda Trampa za predsednika SAD. Kako do toga ne dolazi ni posle više od godinu dana nove...\nIndonežanski sud osudio je danas nekadašnjeg predsednika parlamenta Setju Novanta na 15 godina zatvora zbog uloge u krađi 170 miliona dolara državnog novca, što je velika pobeda antikorupcionaške policije te zemlje.\nLiberman: Ako Sirija upotrebi ruske rakete, Izrael će uzvratiti\nMinistar odbrane Izraela Avigdor Liberman upozorio je danas da će Izrael uzvratiti ako Sirija upotrebi rakete za protivvazdušnu odbranu ruske proizvodnje protiv jevrejske države.\nDa bi bila sposobna da primi neku novu zemlju u članstvo, Evropska unija najpre mora iznutra ojačati i produbiti svoje ustrojstvo, naročito zonu evra, a ukoliko uporedo neka država Zapadnog Balkana ekonomskim i političkim reformama stasa za članstvo, nije isključeno da joj se vrata EU otvore možda već 2025.\nOsumnjičeni za ubistva u Torontu danas pred sudom\nPolicija Toronta je saopštila da će se osumnjičeni za napad kombijem u kom je poginulo 10 osoba danas pojaviti pred sudom.\nPompeo dobio preporuku za mesto državnog sekretara\nSpoljnopolitički komitet Senata SAD podržao je nominaciju Majka Pompea za državnog sekretara SAD.\nTalibani ubili pet avganistanskih vojnika\nNajmanje pet avganistanskih vojnika je danas poginulo u napadu talibana na kontrolni punkt u zapadnoj provinciji Farah, naveo je portparol guvernera te provincije.\nTusk od danas na turneji po Zapadnom Balkanu\nPredsednik Evropskog saveta Donald Tusk počinje danas u Tirani turneju po Zapadnom Balkanu tokom koje će do 27. aprila pored Tirane posetiti Podgoricu, Beograd, Prištinu, Sarajevo i Skoplje.\nTramp: Severna Koreja mora da uništi svoj nuklearni arsenal\nAmerički predsednik Donald Tramp pozvao je večeras Severnu Koreju da uništi svoj nuklearni arsenal i ponovio da se zalaže za denuklearizaciju pre samita s liderom Kim Džong Unom.


► Vučić i Kern razgovarali o formiranju slobodne trgovinske zone Zapadnog\n17.02.2017 | 12:00h ► 13:14h Beograd\nAustrijski kancelar Kristijan Kern izjavio je danas da podržava predlog srpskog premijera Aleksandra Vučića o formiranju slobodne trgovinske zone Zapadnog Balkana, u okviru Cefta regiona.\nNakon razgovora u Beogradu, Vučić je rekao da je Kernu uručio predlog Vlade Srbije o pravljenju slobodne trgovinske zone i dodao da bi se tako dve države, ali i zemlje regiona Zapadnog Balkana dodatno približile i postale mnogo atraktivnije za investitore.\nVučić je dodao da je o tome već razgovarao s premijerom Albanije Edijem Ramom i predsedavajućim Saveta ministara BiH Denisom Zvizdićem.\n"Austrija mnogo bolje nego neke druge zemlje razume probleme u Srbiji. Probleme rešavamo partnerski i uvek u cilju očuvanja mira i stabilnosti u regionu", rekao je Vučić.\nVučić je izrazio zahvalnost i na velikoj podršci koju je Srbije dobila od Austrije u rešavanju migrantske krize, kao i na želji da se sačuva mir i stabilnost regiona.\nKern je posle razgovora ocenio da Srbiju i Austriju vezuju duboko prijateljstvo i veze, i da je sa srpskim premijerom razgovarao o infrastrukturnom povezivanju.\n"Srbija je prirodno vezana za Austriju i za Evropsku uniju. Evropa se suočava sa teškom situacijom i izazovima, i cenimo napore koje Srbija ulaže u cilju očuvanja stabilnosti na Balkanu", rekao je austrijski kancelar.\n"Austrija vidi sebe kao zagovornika Srbije u EU. Potrebno je veće angažovanje EU kada je u pitanju podrška puta Srbije. Potrebno je razmisliti na nivou EU o tome kako podržati put Srbije", rekao je Kern.\nKern je rekao da je sa Vučićem razgovarao o razvoju regionalne saradnje, o infrastrukturnim projektima, stvaranju carinske unije, ali i o migrantskoj krizi i srpskoj zajednici u Austriji, koja je u toj zemlji jedna od najvećih.\n"Srbija je uložila velike napore u migrantskoj krizi i ne sme se dozvoliti da postane parking za migrante", rekao je Kern.\nDodao je da je Srbiji potrebna dodatna finansijska pomoć za rešavanje migrantske krize jer je, kao je naveo, dobila "prilično skromne doprinose iz EU".\nPrema njegovim rečima, svima je u interesu da ostane na snazi dogovor s Turskom postignut u cilju suzbijanja nelegalne migracije, a potrebni su i slični sporazumi sa afričkim zemljama.


Dobrica Ćosić je “brionsku izdaju samog sebe” hteo da spere početkom devedesetih hitnim razgraničenjem sa Albancima! Odbili ga američki ambasador Cimerman, ali i Milošević! - Embargo\nNa 14.sednici CK SKJ (1968.) progovorio je javno o torturi i progonu kosovskih Srba i krivotvorenju zvaničnih ocena o stanju u pokrajni kao i o neskrivenoj i neprestanoj albanskoj težnji i glavnom cilju, stvaranju Velike Albanije koju je promovisala još prizrenska liga 1878.\nPedesetih godina prošlog veka Dobrica Ćosić je mnogo vremena provodio na Kosovu i Metohiji. Odlazio je po partijskom zadatku ( Komunistička partija Jugoslavije ) da „podstiče kulturni, prosvetni i književni razvoj Albanaca“. Sa Esadom Mekulijem ( albanskim piscem) osnovao je između ostalog i prvi albanski književni časopis na Kosovu „Novi život“. Bio je srećan i zadovoljan i uveren da kosovski Albanci u Srbiji doživljavaju civilizacijski preporod.\nDeset godina kasnije posle Brionskog plenuma CK SKJ i političke egzekucije Aleksandra Rankovića i njegovih saradnika Dobrica Ćosić je u svojim dnevnicima zapisao „šiptarski rukovodioci su predvodili furiozni napad na Rankovića. Srbi članovi CK sa Kosova i Metohije nadmetali su se sa šiptarima u osudi srpskog nacionalizma… Juče je Srbija Kosovo predala Albancima.“\nBilo je to u jesen 1966. godine. „I ja sam posramljen ćutao i podizao ruku za odluke CK SK Srbije… Izdao sam sebe“, zapisao je Ćosić.\nDve godine kasnije (1968.) na Četrnaestoj sednici CK SKS Dobrica Ćosić više nije mogao da ćuti, izneo je svoju „kritiku vladajuće koncepcije o nacionalnoj politici“ na Kosovu. Progovorio je javno o torturi i progonu kosovskih Srba i krivotvorenju zvaničnih ocena o stanju u pokrajni kao i o neskrivenoj i neprestanoj albanskoj težnji i glavnom cilju, stvaranju Velike Albanije koju je promovisala još prizrenska liga 1878.\nĆosić je kako je sam tvrdio, tada poneo svoj kosovski krst i dobio nezahvalnu titulu „ideologa srpskog nacionalizma“ sa kojom je nadživeo komuniste i dočekao mundijaliste.\nĆosićevo decenijsko promišljanje Kosova rezultiralo je idejom o podeli. Početkom devedesetih godina potpuno uveren zaključuje „Srbi se moraju što pre razgraničiti sa Albancima“ i predviđa, u koliko se to ne desi, skori srpsko-albanski rat ( što se na kraju i desilo ).\nNa tajnom sastanku („Interkontinental“,Beograd,21. januar 1992. godine) svoju ideju o „podeli Kosova“ izložio je američkom ambasadoru Vorenu Cimermanu. Amerikanac ga je pažljivo saslušao, razmišljao nekoliko minuta i pitao „Da li Srbi pristaju na trećinu Kosova?“ Ćosić je znao da to nije pitanje za njega ali je samouvereno rekao „Pristajemo!“.\nIdeju o podeli i trajnom rešenju srpsko-albanskih pitanja predstavio je nedugo zatim suverenom vladaru Srbije devedesetih Slobodanu Miloševiću. Ovaj je odbio. Smatrao je da o podeli može da se razgovara samo sa Tiranom i to „kad se za nas stvore povoljniji uslovi“.\nĆosić je međutim ostao uveren da Srbija samo teritorijalnim razgraničenjem može da se spase i sačuva istorijska prava na Kosovu. Podela bi, smatrao je, išla na ruku i Albancima i otvorila im put za ujedinjenje sa „maticom“.\nU januaru 1993 godine Ćosić je svoju ideju izneo međunarodnim pregovaračima. Englezu, lordu, Dejvidu Ovenu i iskusnom američkom diplomati Sajrusu Vensu. Oni su bili rezervisani i skeptični sumnjajući da se iza predloga krije namera rasparčavanja Makedonije. Predložili su mu da pet godina ćuti o ideji podele i da je iznese u povoljnijim okolnostima.\nIstorija je međutim zakomplikovala okolnosti i pet godina kasnije „iznedrila“ srpsko-albanski rat. Ideja o podeli Kosova je zaboravljena, a Albanci su uz pomoć „međunarodne zajednice“ provocirali velikodržavne ambicije sve dok 1999. NATO pod kamuflažom „humanitarne intervencije“ nije izvršio agresiju na Srbiju i praktično otcepio Kosovo.\nPriredila ekipa Embarga\n← Dosmanlijske čivije: “Megi”, Vis Verbi – godinama plaćana iz gradskog budžeta “za tobožnju” medijsku prezentaciju šabačke bolnice!?\nŠabačke varošarije: Agenciji Margarete Musić, za dva meseca ove godine, iz gradskog budžeta isplaćeno skoro 2,5 miliona dinara, sve za nju ili još za nekoga?! →\nNarodni poslanik Uglješa Mrdić povodom napada Đilasove opozicije na stanare u Cara Nikolaja 72: Borko Stefanović je lažov, koji izmišlja nove birače na Vračaru\n4 фебруара, 2022 4 фебруара, 2022 admin\nPa, Marinika, još klevećeš bez dokaza?!\nNebojša Bakarec: Tako je lagao Đilas!\n4 априла, 2022 admin


Udovičić: Vakcinacijom do normalnih uslova za sport, nadamo se blažim pravilima za OI – Dnevni Magazin\nUdovičić: Vakcinacijom do…\nUdovičić: Vakcinacijom do normalnih uslova za sport, nadamo se blažim pravilima za OI\n“Želimo u svakom segmentu da se vratimo normalnom životu i da se sport vrati u formu u kojoj smo navikli da ga gledamo. Živeli smo i pobede i poraze sportista i omiljenih timova i želja je da se uz vakcinaciju i promociju vakcine, vratimo normalnom životu i samim tim vraćanju na tribine”, rekao je Udovičić.\nJedna od ključnih stvari u promociji vakcinacije jeste objasniti njen značaj mlađoj populaciji\n“Želim da se zahvalim vama i vašoj kući RTS-u koji promoviše svakodnevno značaj vakcinacije i neophodnost da se vakcinišemo. To je pravi put da se shvati da smo u istoj ekipi i da ćemo pobedtiti na kraju ove utakmice. Koliko kod da su mladi neustrašivi i mislili da neće ovo zahvatiti njih, kada im se činjenično objasni situacija i objasne posledične okolnosti, onda shvate da su živeli u zabludi. Vakcinacija je naučno dokazana kroz istoriju”, dodaje Udovičić.\nBeograd će u narednom periodu biti domaćin EP u odbojci za žene, SP u boksu i kvalifikacionog košarkaškog turnira za plasman na OI.\n“Kriterijum za organizaciju su komplikovani i drago mi je što smo pokazali da smo ozbiljan partneru sa međunarodnim sportskim organizacijama i da smo njihovo očekivanje u svakom segmentu opravdali, pa i u ovakvim okolnostima. Imali smo veliki broj međunarodnih utakmica i takmičenja, pokazali da smo lideri i u toj oblasti i zato me ne čudi da je Srbiji dodeljeno da organizuje ova takmičenja. Pokazaćemo sve ono što je Srbija, da volimo sport i da smo sjajni domaćini, a da ćemo imati priliku da sa našim sportistima slavimo one najsjajnije titule”, dodaje Ministar.\nUkoliko i definitivno bude odlučeno da se Olimpijske igre organizuju, Udovićić navodi da će sportisti biti pod ogromnim pritiskom.\n“Iskreno se svi nadamo da će se održati, iako dobijamo različite informacije svakodnevno. Ja se iskreno nadam da će ta pravila biti olabavljena. Težak je to udar na sportiste. Morate imati četiri negativna PCR testa, po sletanju u Japan se ponovo morate testirati i ići u karantin. Svakodnevno ste u karantinu, bez opcije izlaska svih 15 i 20 dana.”\n“U slučaju jednog pozitivnog testa, vi i vaši kontakti se udaljavate sa Igara. Što znači da će kolektivni sport imati preko 20 testiranja, može doći i do greške kod testa, a onda nemate pravo na ponovljeni test. Ceo ovaj period do odlaska na OI iziskuje drugačiju organizaciju. Pričao sam sa sportistima i rekli su mi da će im taj momenat čekanja testa biti najveći udarac i pritisak u karijeri, da bi znali da li mogu da nastave da se takmiče. Morate otići u punoj fizičkoj i mentalno spremi i naravno bez prisustva virusa u vama”, zaključuje Udovičić.\nIspadi navijača širom NBA – Upad na teren, pljuvanje, gađanje vodom i hranom


Darko Pantić šampion Lige Srbije u preciznom sletanju paraglajderom 2013 - Sportske vesti - Savremenisport.com " /> " />\nNaslovna :: Sportske vesti ::\tDarko Pantić šampion Lige Srbije u preciznom sletanju paraglajderom 2013\nDarko Pantić iz Kluba slobodnog letenja "Ares" iz Beograda pobednik je Lige Srbije u preciznom sletanju za 2013. godinu, dok je najbolja ekipa Sportski-paraglajding klub "Berkut" iz Vršca.\nOvogodišnja Liga Srbije u paraglajdingu u disciplini precizno sletanje završena je takmičenjem u Prijepolju proteklog vikenda, nakon prethodno održanih četiri kola. Na tradicionalnom Memorijalnom kupu "Dragoslav Divac" u organizaciji Paraglajding kluba "Beli anđeo" iz Prijepolja okupilo se ukupno 23 takmičara zajedno sa sedam takmičara iz Crne Gore. Prvo mesto je osvojio Dejan Valek iz Aerokluba "Delta" iz Kanjiže. Drugo mesto je pripalo Slobodanu Maletiću iz KVS "Košava" iz Beograda i treće mesto Darku Pantiću iz KSL "Ares" iz Beograda. U ekipnom plasmanu, prvo mesto je pripalo AK "Delta" Kanjiža, drugo ekipi "Ikar" iz Crne Gore i treće ekipi "Suri orao" takođe iz Crne Gore.\nU konačnom plasmanu lige, pored prvoplasiranog Darka Pantića, drugo mesto je osvojio Goran Đurković iz Paraglajding kluba "Berkut" iz Vršca, dok je treću poziciju zauzeo Dejan Valek iz Aerokluba "Kanjiža". Iza PK "Berkut" u ekipnom plasmanu su se našli AK "Delta" iz Kanjiže na drugom mestu i KVS"Ares" sa osvojenim trećim mestom.\n"Vreme nas je poslužilo, a organizator se potrudio da sve bude na nivou, kako uvek i rade. Očekujem da će se liga iduće godine ojačati za nova lica i više mladih, kako bi nastavili naš pohod u same visine ovog sporta u svetu," izjavio je delegat takmičenja Uglješa Jondžić.\nDatum: 11.10.2013. Autor: Milica Kljajić


U Zaječaru 20 novozaraženih, četiri osobe preminule\nU Zaječaru je u poslednja 24 časa, na osnovu 47 obrađenih uzoraka, registrovano 20 novoobolelih od korona virusa, dok su četiri osobe izgubile život od posledica virusa, objavljeno je danas na sajtu grada.\nOd ukupnog broja novozaraženih, 10 osoba su ženskog i 10 muškog pola, starosti od 27 do 84. Na Infektivnom odeljenju smešteno je 40 pacijenata, na Grudnom odeljenju 26 pacijenata i na Odeljenju produženog lečenja četiri pacijenata.\nNa kiseoničkoj potpori je 27 pacijenata na sva tri odeljenja Zdravstvenog centra Zaječar koja su u kovid sistemu. Na sva tri odeljenja preostalo je još 50 slobodnih mesta za smeštaj kovid-19 inficiranih osoba koje su u stanju neophodne hospitalizacije.Ostali oboleli, bez simptoma ili sa lakšom kliničkom slikom, u izolaciji su i na kućnom lečenju.\nU Zaječaru 15 novozaraženih, dve osobe preminule\nU Zaječaru 14 novozaraženih koronom, dve osobe preminule\nDVE ŽRTVE KORONE U ZAJEČARU, JEDNA U ŠAPCU Pajić: U školama zaraženo još četiri učenika i tri nastavnika\nKORONA U ZAJEČARU 70 pacijenata na kiseoniku, preminule dve osobe


14.03.2020 u 11:06\nREDMOND – Jedan od osnivača Majkrosofta Bil Gejts rekao je da će napustiti upravni odbor te kompanije da bi se posvetio dobrotvornom radu. Gejts je do 2000. godine bio izvršni direktor Majkrosofta i od tada je postepeno smanjivao svoje učešće u kompaniji koju je 1975. osnovao sa Polom Alenom. On je 2008. napustio svakodnevne poslove u kompaniji a do 2014. je ostao predsednik upravnog odbora. Milijarder je juče objavio da u potpunosti napušta upravni odbor kao i upravni odbor konglomerata Berkšir Hatavej, koji vodi milijarder Voren Bafet, javlja Beta. Gejts je naveo da planira da posveti više vremena Fondaciji Bil i Melinda Gejts, a ostaće i savetnik za tehnologiju izvršnom direktoru Majkrosofta i drugim liderima kompanije.


Tanjug 23. maja 2019. 18:01\nZAGREB – Vrhovni sud Hrvatske povećao je za godinu i po dana kaznu nekadašnjem hrvatskom premijeru Ivi Sanaderu i pravosnažno ga osudio na šest godina zatvora zbog afere „Planinska“.\nU obrazloženju odluke, koje je detaljno objavljeno na sajtu suda, navodi se da Vrhovni sud smatra da je kazna koju je izrekao prvostepeni sud preblaga, iako je prvostepeni sud pravilno cenio širi kontekst „o osmišljenoj političkoj korupciji u njenom najtežem obliku“.\n„Takođe je pravilno uzeta u obzir izuzetna pogugbnost postupanja koje se ogleda u tome da je optuženi najteži oblik političke korupcije sam osmislio, a u realizaciji kriminalnog plana i njegovu prikrivanju je bio istrajan“.\nReč je, kako dodaje Vrhovni sud Hrvatske, o korupciji koja se sprovodila „kao način života u uverenju da je ponašanje najodgovornijih funkcija u društvu osnova bogaćenja, a u svemu je bilo dominantno koristoljublje“.\nMeđutim, Vrhovni sud Hrvatske smatra da je tim okolnostima dat premali značaj, jer je kako napominje, ovakav oblik koruptivnog postupanja čelnog čoveka izvršne vlasti – motivisan isključivo lukrativnim pobudama.\n„Kada predsednik Vlade koristi državne institucije radi svog beskrupuloznog bogaćenja, pritom smišljeno daje takvom kriminalnom postupanju privid zakonitosti, na taj način ne samo da nanosi visoku materijalnu štetu društvu, nego i krši princip vladavine prava koji je ‘conditio sine qua non’ (uslov bez kojeg se ne može) svakog pravno uređenog društva i koji prema Ustavu Hrvatske čini jednu od najviših vrednosti ustavnog poretka Republike Hrvatske“, naglašeno je u odluci.\nPrema pisanju hrvatskih medija, državni budžet je zbog takve cene oštećen za oko 15 miliona kuna, a Sanader od Fiolića dobio „proviziju“ od 17 miliona kuna.


Intelovi drajveri ukazuju na četiri Xe GPU modela - BIGportal.ba\nIntelovi drajveri ukazuju na četiri Xe GPU modela\nJuli 27, 2019 Juli 27, 2019 074\nIntel je objavio najnovije drajvere za svoju integrisanu grafiku, a u okviru njih se mogu pronaći zanimljive reference i nagoveštaj dolazećih Xe-brendiranih grafičkih karti, u formi DG1 i DG2 kodnih imena.\nOznaka “DG” u nazivu bi mogla označavati diskretnu grafiku, a postoji jedna varijanta za DG1 i tri za DG2. Varijante imaju LP i HP oznaku, što bi moglo označavati “low-powered i high-powered” ili “low-profile i high-profile”.\nOvo su za sada samo nagađanja, a isto važi i za različite brojeve u okviru DG2 familije: 128, 256 i 512. To bi mogao biti broj EU-ova, odnosno izvršnih jedinica.\nOno što drajveri otkrivaju izgleda ovako:\nDG1 HW iDG1LPDEV = “Intel(R) UHD Graphics, Gen12 LP DG1” “gfx-driver-ci-master-2624”\nDG2 HW iDG2HP512 = “Intel(R) UHD Graphics, Gen12 HP DG2” “gfx-driver-ci-master-2624”\nVeć od ranije znamo da Intel vredno radi na sopstvenim diskretnim grafičkim kartama, ali za sada nema previše konkretnih detalja i sve informacije koje se pojavljuju stižu iz eksternih izvora.\nOdnos Lenke i Radeta zapao u krizu: Posljednja saradnja bračnog para Šerbedžija


Smena rektora Milačića uvod u „integraciju“ Univerziteta u obrazovni sistem Prištine | Kosovo i Metohija\nPočetna strana > Debate > Kosovo i Metohija > Smena rektora Milačića uvod u „integraciju“ Univerziteta u obrazovni sistem Prištine\nSmena rektora Univerziteta u Prištini sa sedištem u Kosovskoj Mitrovici prof. dr Srećka Milačića, poznatog po tvrdim stavovima kada je u pitanju integracija ovog univerziteta u prosvetni sistem tzv. republike Kosovo samo pokazuje da Aleksandar Vučić što hitnije želi da se otarasi južne srpske pokrajine.\nJoš jedan razlog za smenu uvaženog profesora je i taj da nije dozvoljavao lokalnim kriminalnim bosovima, koji su deo Vučićeve vlasti, da se mešaju u rad Univerziteta počev od običnih stvari pa do tendera. Izgovor da se rektor smenjuje jer nije imao dobru saradnju sa predsednicima opština je besmislen pošto to već zadire u autonomiju Univerziteta, pa na osnovu takvog mišljenja svaki predsednik opštine u ostatku Srbije može da smeni bilo kojeg rektora. Interesantno je i to da su protiv rektora upravo predsednici opština koji su birani na osnovu separatističkih zakona, znači koji su već integrisani u pravno-politički sistem separatističke države Kosovo, kao i tzv. poslanici «Srpske liste» iz skupštine ove paradržavne tvorevine što opet pokazuje želju Beograda da i prosvetu integriše u sistem samoproglašene republike Kosovo na šta je i u obavezi po Briselskom sporazumu. Po Briselskom soprazumu i zdravstvo i prosveta do kraja 2018. godine moraju da pređu u ruke Prištine.\nDugo vremena je na rektora vršen pritisak da podnese ostavku i da time olakša posao diktatorskom režimu Aleksandra Vučića. U cilju prisile rektoru su upućivane pretnje različitog formata, do toga da je fizički napadnut od ljudi u fantomkama. Na meti su bili i njegovi saradnici, pa je tako prof. dr Zvezdanu Milanoviću zapaljen auto, a raniji dekan PMF-a prof. Kiković je brutalno pretučen. Ovaj manir sa fantomkama upravo karakteriše aktuelni režim jer su prvo ljudi u fantomkama 2013. godine porazbijali glasačke kutije na izbiram u Kosovskoj Mitrovici kada Aleksandar Vučić nije bio zadovoljan rezulatatima, pa preko Savamale, i sve do napada na rektora. Prof. dr Srećko Milačić o svemu ovome nije želeo da obavesti javnost Srbije imajući u vidu da kada bi to javnost saznala onda bi se broj studenata rapidno smanjio jer kad tuku rektora šta bi se tek dešavalo studentima.\nInače, i prošle godine uoči palamentarnih izbora bio je pokušaj da se rektor smeni i izvrši integracija Univerziteta u organe samoproglašene republike Kosovo. Samo su izbori omeli da vlast svoju odluku sprovede u delo. Mediji su inače o tome pisali.\nI poslednja paljevina vozila nekadašnjem predsedniku opštine Zvečan Dragiši Miloviću i Oliveru Ivanoviću samo zato što su najavljivali izlazak na predstojeće lokalne kosovske izbore pokazuje kakav teror i diktaturu trpe Srbi na severu Kosova od strane aktuelnog režima.\nSetimo se samo da je na kuću sadašnjeg poslanika Slaviše Risitća pucano i na istu su bacane bombe, navodno samo zato što je Aleksandar Vučić posumljao da on stoji iza stavljanja kečeta na njegov poster, pa je stoga naredio svojim potčinjenima da u izbornoj noći izvrše napad na kuću. Pa i samom Narodnom pokretu Srba sa Kosova i Metohije „Otadžbina“ zapaljene su kancelarije koje su se nalazile u stambenoj zgradi u blizini mosta na Ibru. Narodni pokret „Otadžbina“ je tada napisao kritičko sopštenje o radu i ponašanju Aleksandra Vučića pa se ovaj osvetio tako što je naredio da se „Otadžbini“ prostorije zapale. Dim je tada sezao do trećeg spata a veliki broj stanara iz zgrade završio je u bolnici usled gušenja dimom.\nNa nesreću Srba to nisu jedini incidenti jer i tokom predizbornog mitinga Srpske napredne stanke uočio predsedničkih izbora jedan od prisutnih, koji je na pomen Aleksandra Vučića uzviknu «lopov» uboden je nožem od strane pristalica aktuelnog režima i završio je u bolnici u Kosovskoj Mitrovcici. Građani Zubin Potoka još uvek se sećaju prošlogodišnje paralmetarne izborne kampanje kada je na sportsku halu u Zubinom Potoku, u kojoj je trebao da se održi predizborni skup SNS-a, bačena bomba i rafalima izrešetani prozori. I vrabcima je bilo jasno da je to izvedeno u režiji srpskog diktatora. A onda je on glumio hrabost, onako vedar i nasmejan, da nikakve bombe njegovih političkih protivnika ne mogu da ga spreče da se on pojavi na mitingu. Što je još čudnije Aleksandar Vučić je koordinator svih obaveštajnih službi Republike Srbije i pravo je čudo da do sada nijedan izvršilac ovih gnusnih nedela nije otkriven. Čak su na zajedničkoj konferenciji za štampu Oliver Ivanović i Dragiša Milović pre neki dan saopštili da i ubistva dvojice Srba, jednog na kućnog pragu drugog ispred obdaništa dok je čekao dete, nisu razotkrivena. Onaj prvi je inače kum Olivera Ivanovića.\nKosovska policijska služba je inače pod jurisdikcijom Prištine koja je politikčki partner aktuelnoj vlasti imajući u vidu prijateljske odnose Aleksandra Vučića i Hašima Tačija. Iz tog razloga Kosovska policijska služba ne želi da radi svoj posao i nijedan od brojnih slučajeva državnog terora nad Srbima nije rasvetljen a sa druge strane se i Albanci smeju govoreći Srbima «kakvi ste da Bog da jedni drugima oči povadili». Euleks policija ćuti jer navodno Vučić na ovaj način disciplinuje nepokorne i neposlušne Srbe što njima samo ide u prilog, zbog lošeg iskustva koje imaju sa Srbima na barikadama.\nNarodni pokret Srba sa Kosova i Metohije moli sve opozicione poslanike da se u Skupštini Srbije formira anketni odbor koji treba da razotkrije pozadinu celokupnog nasilja koji Srbi doživljavaju na seeveru Kosova i Metohije. Da podsetimo građane Srbije da je Skupština Srbije 2013. godine već bila formirala anketni odbor da ispita način na koji su se trošila budžetska sredstva namenjena Kosovu. Ako je moglo po pitanju utroška finansijskih sredstava valjda može i po pitanju terora koji Srbi doživljavaju u južnoj srpskoj pokrajini. Ako Aleksandar Vučić nema ništa sa nasiljem koje doživljavaju Srbi on će dozvoliti formiranje anketnog odobra, ako ima - onda neće.\nI na kraju, da ne zaboravimo, pre tri godine ondašnji predsednik Vlade a sadašnji predsednik Srbije izjavio je da on tačno zna koje izvršio masakr srpskih mladića u kafiću Panda u Peći `98. godine. Tada je rekao da on poseduje informacije da iza tog zločina stoji Državna bezbednost Srbije. Javni tužilac Republike Srbije povodom izajve tako visokog funkcionera i povodom tako teškog zločina je u obavezi da nastavi raniju istragu imajući u vidu nove momente. Ako ne možemo da otkrijemo ubice dece u Goraždevcu i žetelaca u Starom Gacku evo prilike da se uz pomoć predsednika Srbije razjasni barem misterija oko ubistva srpskih mladića koja opterećuje sve nekadašnje stanovnike grada Peći u Metohiji.


Večeras su u više gradova Crne Gore ponovo održani protesti građana zbog spornog Zakona o slobodi vjeroispovesti, koji Srpska pravoslavna crkva ocjenjuje kao napad na nju i njenu imovinu.\nGrađani su se okupili u Podgorici, Baru, Bijelom Polju, Žabljaku…\nU Podgorici građani su i večeras krenuli smaoinicijativno u protestnu šetnju, a njima su se pridružili i građani Kuča, koji su pješice došli u glavni grad. Oni nose zastave Crne Gore, Srbije i SPC.\nOkupljeni su skandirali “Ne damo svetinje”, i pjevali pjesme o Kosovu i “Ustala je Crna Gora”.\nU Baru je organizovana protestna kolona automobila, takozvana auto-litija, na kojoj su se okupili građani koji su ustali protiv usvojenog Zakona o slobodi veroispovesti, pišu Vijesti.\nRanije danas, u Baru je trebalo da bude organizovana “litija barkama”, ali je policija sa više plovila zaustavila nedozvoljeno okupljanje.\nProtestna šetnja je večeras organizovana i na Žabljaku i u Bijelom Polju.\nPrema aktuelnim mjerama, podsjećaju Vijesti, usvojenim u cilju sprečavanja širenja virusa korona u Crnoj Gori, javna okupljanja se ograničavaju na maksimalno 40 osoba na otvorenim javnim mjestima, a na 20 osoba u zatvorenim, uz obavezu poštovanja fizičke distance od najmanje dva metra.


Servisi za pomoć\nSavremeni ekonomski tokovi zahtevaju čvršću saradnju između univerziteta koji školuju kadrove i industrije u kojoj se stečena stručnost i kreativnost afirmiše kroz tržišnu utakmicu i to na međunarodnom nivou. Jedan od uslova dinamične saradnje je bolja komunikacija i obostrani protok informacija između studenata/univerziteta i poslodavaca.\nProjekat "Premošćavanje tehničkih razlika i društvenih prepreka kao doprinos transformacije jadranskog regiona u stabilno čvorište održivog tehnološkog razvoja" (Adria HUB) je korak u pravcu umrežavanja univerziteta Jadranskog regiona i njihovu tešnju saradnju sa privredom.\nU projekat su uključena 23 partnera iz 5 zemalja regiona: Italija, Hrvatska, Bosna i Hercegovina, Crna Gora i Srbija. Vodeći partner na projektu je Univerzitet u Bolonji.\nViše informacija o projektu može se naći na: www.adria-hub.eu\nOsnovni cilj projekta je stvaranje mreže visokoškolskih ustanova i privrednih subjekata Jadranskog regiona radi njihove bolje saradnje. Motiv je da se sinergijom intelektualnog kapitala i proizvodnih potencijala unapredi čitav region. Prateća ICT platforma, web portal i baza podataka, predstavljaju infrastrukturu za realizaciju te ideje.\nAdriaHUB baza podataka predstavlja virtuelno tržište rada koje pokriva region: Italije, Hrvatske, Bosne i Hercegovine, Crne Gore i Srbije sa potencijalom od oko 75 miliona stanovnika. Namenjena je studentima, poslodavcima i univerzitetima:\nstudenti lakše dolaze do posla koji odgovara njihovim kfalifikacijama, sposobnostima i željama,\nposlodavci brže pronalaze stručnjake sa profilom koji odgovara njihovim potrebama,\nuniverziteti na osnovu obrade podataka i njihove analize mogu da prilagođavaju svoje module i studijske programe realnim potrebama tržišta.


Zakon o racionalnoj potrošnji energije do kraja godine - Bizlife.rs\nZakon o racionalnoj potrošnji energije do kraja godine\n19:10 Beograd, 17/11/2011\nZakon o racionalnoj potrošnji energije trebalo bi da bude usvojen do kraja godine, izjavio je danas pomoćnik ministra infrastrukture i energetike Miloš Banjac.\nOn je na otvaranju regionalne konferencije “Energetska efikasnost železnice u funkciji održivog razvoja”, podsetio da je tim zakonom predviđeno osnivanje Fonda za energetsku efikasnost i uvođenje energetskog menadžmenta.\nBanjac je objasnio da će sve kompanije – veliki potrošači energije morati da uvedu energetski menadžment, sa ciljem da se smanji potrošnja energije i poveća efikasnost.\nPomoćnik ministra je naveo da sektor transporta troši 28 odsto od ukupne potrošnje energije, dok se na železnički transport odnosi oko 10 odsto. Banjac je podsetio da je akcionim planom za energetsku efikasnost predviđeno da se od 2010. do 2012. godine, smanji potrošnja energije u transportu za 1,9 odsto, što neće biti ostvareno, jer nisu sprovedene potrebne mere.\nZamenik direktora Agencije za energetsku efikasnost Bojan Kovačić istakao je da rast proizvodnje energije u svetu ne prati rast potrošnje, zbog čega je neophodno sprovođenje mera energetske efikasnosti na svim nivoima.\nDirektor “Železnica Srbije ” Milovan Marković ukazao je na mogućnost realizacije zajedničkih projekata energetske efikasnosti u železnici u našem regionu, koji bi podržala i EU. Marković je istakao značaj ovog dvodnevnog skupa, jer se kako je rekao, kroz razmenu znanja i iskustava stručnjaka, može doći do zajedničkih inicijativa u oblasti energetske efikasnosti.\nU radu skupa, koji su organizovale “Železnice Srbije”, učestvuju predstavnici Agencije za energetsku efikasnost Srbije, Evropske banke za obnovu i razvoj, kao i predstavnici železnica i stručnjaci iz zemalja u regionu.


Nadja Golubović – muzička zvezda koja ostavlja bez daha - Svastarica\nNaslovna Nocni zivot Nadja Golubović – muzička zvezda koja ostavlja bez daha\nUkoliko izlazite po beogradskim lokalima i pratite domaću muzičku scenu, sigurno ste čuli za sada već dobro poznato ime Nađa Golubović za koju slobodno možemo reći da je prava muzička zvezda koja ostavlja bez daha. Gde god da je Nađa Golubović nastupala, tu je provod bio na samom vrhuncu uz puno dobre energije i atmosfere.\nNađa Golubović javnosti je postala poznata nakon učešća u muzičkom takmičenju Pinkove zvezde gde je ostavila izuzetno pozitivan utisak, kako na žiri tako i na celu publiku koja je bila oduševljena njenim vokalnim sposobnostima i harizmom. Iako nije odnela pobedu, Nađa Golbović ostala je i te kako upamćena kao izuzetan muzičar, što je dovelo do velikog interesovanja za njene nastupe širom Srbije.\nKako je od takmičenja prošlo nekoliko godina, Nađa sada ćesto nastupa u popularnim beogradskim lokalima i često je možemo čuti uživo, a do sada smo imali prilike da je čujemo u kafani Barberi, Drugoj kući, u Dep baru, u restoranu Terminal, itd.\nOvo su samo neki od popularnih beogradskih lokala gde je Nađa Golubović nastupala i gde je priredila pravi muzički spektakl i veče za pamćenje. Jedan od specijalnih događaja gde je Nađa pevala a da su privukli pažnju medija, jeste njen nastup u Grčkoj gde je pevala na rođendanu poznatog fudbalera Ognjena Vranješa, i to zajedno sa Cecom Ražnatović.\nNjen neverovatan glas, harizma kao i stas doveli su je do pravog puta kada je muzika u pitanju, a sigurni smo da sjajnoj Nađi predstoji blistava muzička karijera kako mnogi iskusni muzičari prognoziraju. Ono što vam možemo sa velikim zadovoljstvom preporučiti, jeste da doživite njen nastup uživo jer ćete zasigurno uživati kao i mnogi.\nUkoliko vas interesuju sva dešavanja u Beogradu, kao i gde će Nađa Golubović nastupati u narednom periodu, možete se informisati na sajtu kudaveceras.rs ili pozovite 062/262-212 (sms, Viber, WhatsApp) za sva pitanja i rezervacije.\nPrethodni tekstKuda večeras portal – najbolji vodič za noćni život u Beogradu\nSledeći tekstDekorativna rasveta


Potpisana dva ugovora iz programa sa KFW\nLokalne vesti - Sreda 13.06.2018 - 08:23\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je danas da će kroz programe sa Nemačkom razvojnom bankom KfW biti obezbeđena zdrava pijaća voda i rešen problem otpadnih voda u opštinama i gradovima u Srbiji u kojima živi 1,6 miliona ljudi.\nSa potpisivanja ugovora. Foto: vranje.org.rs\nMihajlović je u Vladi Srbije prisustvovala potpisivanju dva ugovora iz programa sa KfW, u ukupnoj vrednosti od 14,2 miliona evra, u vezi sa izgradnjom postrojenja za prečišćavanje otpadne vode i kolektora u Vranju, između izvođača radova i JP Vodovod Vranje.\nOna je navela da je kroz program sa KfW-om ulaženo više od 250 miliona evra u razvoj komunalne infrastrukture u našoj zemlji, uključujući tekuće projekte i one koji počinju ove godine.\nMihajlović je izrazila zahvalnost Nemačkoj i ambasadoru te zemlje Akselu Ditmanu na velikoj podršci Srbiji u rešavanju ovog važnog pitanja, dodavši da nema bitnije stvari za svakog građanina od zdrave vode za piće, urednog vodosnabdevanja i zdrave životne sredine.\nMožda se ta tema nekad stavljala sa strane, ali zahvaljujući saradnji sa KfW imamo danas rezultate i u toj oblasti, podvukla je ona.\nPrema njenim rečima, iskustvo projekata iz saradnje sa KfW - om jeste takvo da se radovi izvode kvalitetno i na vreme, što se očekuje i od realizacije ovog projekta.\nOvi projekti za nas su veoma važni zbog sticanja novih znanja koje ovim putem dolazi u Srbiju, zaključila je Mihajlović.\nO značaju realizacije ovog projekta govorio je i gradonačelnik Vranja dr Slobodan Milenković, koji je naglasio da će time biti rešen višedecenijski problem vodosnabdevanja u prigradskim naseljima i selima.\nPodsetio je i da su do sada izgrađena tri kolektora. Ugovor je u ime JP “Vodovod” potpisao generalni direktor Goran Đorđević.


Sud BiH odlučuje o pritvoru generala Savčića\nTanjug 9. avgusta 2021. 11:37\nSARAJEVO – Sud BiH razmatra predlog za određivanje pritvora generalu Milomiru Savčića, predsedniku Boračke organizacije Republike Srpske, zbog njegovih istupa u javnosti i komentarisanja događaja iz proteklog rata.\nNjegov advokat Miodrag Stojanović smatra da je takav predlog Tužilaštva BiH apsolutno neosnovan.\nStojanović kaže da su prema generalu Savčiću od ranije postojale mere zabrane napuštanja BiH, kao i sastajanja sa svedocima u predmetu koji se protiv njega vodi na Sudu BiH.\nSavčiću, ističe, nije zabranjeno da javno nastupa, već da u javnim nastupima komentariše činjenice koje se odnose na krivični postupak koji se vodi protiv njega.\nPredsednik Vlade Republike Srpske Radovan Višković izjavio je, komentarišući predlog Tužilaštva BiH za određivanje pritvora Savčiću, da je to još jedan u nizu pritisaka na Republiku Srpsku, kojih će, smatra, biti sve više.\nPredsednik Republičke organizacije porodica zarobljenih, poginulih boraca i nestalih civila Veljko Lazić smatra da pravosuđe BiH sprovodi otvorenu harangu protiv generala Vojske Republike Srpske Milomira Savčića, te da institucije Republike Srpske moraju stati u njegovu odbranu i zaštitu.\n„Krajnje je neprihvatljivo da pravosuđe BiH sprovodi hajku protiv čestitih srpskih generala, a, s druge strane, muslimanski ratni komandanti koji su počinili stravične zločine protiv srpskog naroda poput Nasera Orića slobodno šetaju Sarajevom – rekao je Lazić u izjavi za Srnu.\nLazić je poručio da je za porodice poginulih iz Republike Srpske neprihvatljiva najava o mogućem pritvaranju generala Savčića, a ako se to ipak dogodi nije isključio mogućnost protesta porodica poginulih pred pravosudnim institucijama BiH.


Vlasotinčani obeležili Dan primirja - JuGmedia\nPredstavnici boračkih udruženja i opštine Vlasotince obeležili su Dan primirja u Prvom svetskom ratu na dve lokacije, kod spomenika palim borcima za oslobođenje u centru varoši i kod spomenika braniocima iz Velikog rata pored mosta na Južnoj Moravi.\nPrvo su položeni venci u centru Vlasotinca, a potom je kod mosta na Južnoj Moravi održan pomen ratnicima, koji položili živote u borbi protiv bugarskog okupatora kako bi sačuvali odstupnicu srpskoj vojsci prilikom povlačenja preko Kosova. Pomen je održao sveštenik Marko Nikolić, a prisutnima se obratio Bratislav Petrović, predsednik opštine.\n„ Hrabrost vojnika koji su branili ovaj most ostaje kao putokaz svima nama i budućim generacijama da sloboda mora da se čuva“, rekao je između ostalog predsednik opštine Vlasotince.\nU ime Udruženja potomaka ratnika 1912-1920 obratio se Časlav Stojanović, koji je objasnio kako 1915. godine 49 boraca Timočke divizije svesno dalo svoje živote za čast otadžbine i slobodu budućih generacija.\nU svečanom delu obeležavanja Dana primirja nastupile su Mila Mitić i Petra Dimanić, učenice Gimnazije „Stevan Jakovljević“, koje su izvele pesme Tamo daleko i Ovo je Srbija. Stihove pesme Na Gazimestanu kazivao je Dimitrije Valčić, a rodoljubive pesme na harmonici izveo je Nikola Stanković, učenik Muzičke škole „Stanislav Binički“.\nLazar Adamović novo pojačanje Rukometnog kluba „Dubočice“\nRukometni klub “Dubočica 54” Leskovac angažovala je pojačanje za plej-of ARKUS lige. Reč je o Lazaru Adamoviću koji igra na poziciji desnog beka.…